
转讜住驻讜转





	转专讙诪讛 讗讘讬讬 讘诪讞讬拽转讗. 诪讛 砖讛拽砖讛 讘拽讜谞讟专住 诇驻讬 转砖讜讘转 讛讙讗讜谞讬诐 谞专讗讛 讚诇讗讜 驻讬专讻讗 讛讬讗 讚讻讬 讗诐 讛转谞讛 注诪讜 诇讛讜诇讬讱 讘专讝诇 讗讜 讗讘谞讬诐 讜讛讜诇讬讱 住讜讘讬谉 讗讜 谞讜爪讛 讛''谞 讚讗诐 讬讜住讬祝 讬讛讗 讞讬讬讘: 住转诐 住驻讬谞讛 讘转 转诇转讬谉 讻讜专讬谉. 诪砖诪注 讚转讜住驻转 讗讞讚 诪砖诇砖讬诐 讜讗诐 讻谉 诪讚转谞讗 住讗讛 诇讙诪诇 诪砖诪注 讚诪砖讗 讙诪诇 讻讜专 讜拽' 诇专讬讘''诐 讚讘驻' 诪讬 砖讛讞砖讬讱 (砖讘转 讚' 拽谞讛:) 讗诪专 专讘 讬专诪讬讛 诪讚驻转讬 诇讚讬讚讬 讞讝讬 诇讬 讛讛讜讗 讟讬讬注讗 讚讗讜讻诇讛 讻讜专讗 讜讗讟注谞讛 讻讜专讗 诪砖诪注 讚砖讗专 讙诪诇讬诐 讗讬谉 讟讜注谞讬诐 讻诇 讻讱 讗诇讗 讛讛讜讗 砖讛讬讛 诪砖讜谞讛 讜讬''诇 讻讚驻''讛 讛转诐 讚讗讟注谞讛 讻讜专讗 诇诪讝讜谞讜转 讗讜转讜 讛讚专讱 诇讘讚 砖讗专 讛诪砖讗讜讬 讜讻谉 谞专讗讛 讚讗讬谉 住讘专讗 砖讬讜讻诇 诇讛讗讻讬诇 诇讙诪诇 讗驻讬诇讜 注''讬 讗讘讬住讛 讻讚讬 诪砖讗讜 讘驻注诐 讗讞转: 谞讬诪讗 转谞谉 住转诪讗 讚诇讗 讻专' 诪讗讬专. 诪讚诪讬 诇讬讛 讗讜诪谉 诇砖讜讻专 讚讻讬 讛讬讻讬 讚讗讜诪谉 讛讜讬 砖讜诪专 砖讻专 讗注''驻 砖讗讬谞讜 谞讜讟诇 砖讻专 注诇 讛砖诪讬专讛 讗诇讗 砖讻专 讟讜专讞讜 讛''谞 砖讜讻专 讛讜讬 讻砖讜诪专 砖讻专 讗祝 注诇 驻讬 砖讗讬谞讜 谞讜讟诇 砖讻专 砖诪讬专讛 讗诇讗 讻讬讜谉 砖谞讛谞讛 诪诪谞讛 讘砖讻专 砖谞讜转谉: 讚拽讗 讬讛讬讘 诇讬讛 [讟驻讬] 驻讜专转讗 讛讜讬 注诇讬讛 砖讜诪专 砖讻专. 讜讛讜讛 诪爪讬 诇讗拽砖讜讬讬 诪讬 诇讗 注住拽讬谞谉 讚诇讗 讬讛讬讘 讟驻讬 驻讜专转讗 讗诇讗 讘诇讗讜 讛讻讬 驻专讬讱 诇讬讛 砖驻讬专: 讚拽讗 转驻讬住 诇讬讛 讗讗讙专讬讛 讛讜讬 砖讜诪专 砖讻专. 讜讗''转 讛讗 讚转谞谉 讘诪转谞讬' 讛诇讜讛讜 注诇 讛诪砖讻讜谉 砖讜诪专 砖讻专 讜讚讞讬拽 诇讗砖讻讜讞讬 讟注诪讗 讘讙诪' 讚讛讜讬 砖讜诪专 砖讻专 讻讚砖诪讜讗诇 讗讜 讻专讘 讬讜住祝 诇讬诪讗 讟注诪讗 讚讘讛讛讬讗 讛谞讗讛 讚转驻讬住 诇讬讛 讗讞讜讘讬讛 讛讜讬 砖讜诪专 砖讻专 讜讬''诇 讚讛转诐 诇讗 讗讬转讛谞讬 诪诇讜讛 诪讬讚讬 讚讗讬谉 诪专讜讬讞 讘诪讛 砖讛诇讜讛 诪诪讛 砖诇讗 讛讬讛 诪诇讜讛 讜诇讗 讛讬讛 诇讜 诪砖讻讜谉 讜讗''转 砖讜讻专 谞诪讬 讘讛讛讬讗 讛谞讗讛 讚转驻讬住 诇讬讛 讗砖讻专讜 砖谞转谉 诇讬讛讜讬 砖讜诪专 砖讻专 讜讬''诇 讚讗讜诪谉 讜讚讗讬 讛讜讬 砖讜诪专 砖讻专 讘诪讗讬 讚转驻讬住 讗讗讙专讬讛 诇驻讬 砖专讜讘 讗讜诪谞讬诐 注讜砖讬谉 诪诇讗讻讛 讘讘讬转 讘注诇 讛讘讬转 讜讗讬谞诐 转讜驻住讬诐 讻诇讜诐 讘砖讻专诐 讜讝讛 砖注讜砖讛 讘讘讬转讜 讜转驻讜住 讘讻诇讬 谞讛谞讛 讛专讘讛 讗讘诇 砖讜讻专 讗讬谉 诇讜 讛谞讗讛 砖讻诇 砖讜讻专讬诐 转驻讜住讬诐 讘讚讘专 砖砖讻专讜 讚讗讬谉 讬讻讜诇讬谉 诇注砖讜转 诪诇讗讻转谉 讗诐 诇讗 砖讬讛讗 讘专砖讜转诐:





专诪讘"谉

讛讗 讚讗诪专讬' 讘拽讘 诇讻转祝 讻住讘讜专 讞讜诇砖' 讛讜讗 讚谞拽讬讟 诇讬讛. 讚诪砖诪注 讚讞讬讬讘 诪砖讻讬专 讘谞讝拽讬讜. 转诪讛谞讬 讜讻讬 砖讜诪专 讛讜讗 注诇 讙讜驻讜 砖讬砖诇诐 诇讜 讜讗讬 讘砖讜讘专 注讘讚 诪讞讘专讜 讗祝 讛讜讗 驻讟讜专 讗驻讬' 诪驻砖讬注讛 讜讗诐 谞讗诪专 砖谞讝拽讬 讗讚诐 讛诐 转讬诪讛 讛讜讗 讚讛讗 诇讗讜 诪讻讞讜 讗转讬 诇讬讛 谞讝拽 讜讗驻讬' 讛讟注讬谞讜 讛讜讗:





讛诪讗讬专讬

讗祝 讛住驻讬谞讜转 讬砖 诇诪砖讗谉 砖讬注讜专 砖讗诐 讛讜住讬驻讜 注诇 讛诪砖讗 讛专讙讬诇 讘讛诐 讘诪讚讬谞讛 讗讜 注诇 讛诪砖讗 讛诪讜转谞讛 讘讬谞讬讛诐 砖讬注讜专 讗讞讚 诪砖诇砖讬诐 讜讟讘注讛 讛住驻讬谞讛 讞讬讬讘 讜讻讬爪讚 讚谞讬谉 讘砖讬注讜专 讝讛 讛住驻讬谞讛 拽讟谞讛 砖讬注讜专 转讜住驻转 砖诇讛 诇转讱 讜住驻讬谞讛 住转诐 讻讜专 砖住驻讬谞讛 住转诐 诪讞讝拽转 砖诇砖讬诐 讻讜专 讜讛住驻讬谞讜转 讛讙讚讜诇讜转 讘讬讜转专 砖讬注讜专 转讜住驻转 砖诇讛谉 砖诇砖讛 讻讜专讬谉:



讛讻转祝 砖讛讜住讬驻讜 讘诪砖讗讜 注诇 讛诪砖讗 讛专讙讬诇 讗讜 讛诪讜转谞讛 拽讘 讗讞讚 讜讛讜讝拽 讘诪砖讗讜 讞讬讬讘 讛诪讜住讬祝 讘谞讝拽讬讜 砖诪讗 转讗诪专 讛专讬 讘专 讚注转 讛讜讗 讜讻砖讛讜讗 诪专讙讬砖 讘讻讜讘讚 讛诪砖讗 讛讬讛 诇讜 诇住诇拽讜 诪注诇讬讜 诪"诪 住讘讜专 讛讜讗 砖诪讞诪转 讞讜诇砖转讜 讬讛讗 讛诪砖讗 讻讘讚 诇讜 讜诪讜讞讝拽 讘注爪诪讜 诇讛讘讬讗讜 注诇 讻诇 驻谞讬诐:



讛诪砖谞讛 讛讞诪讬砖讬转 讜讛讻讜谞讛 讘讛 诇讘讗专 注谞讬谉 讛讞诇拽 讛专讘讬注讬 讜讗诪专 注诇 讝讛 讻诇 讛讗讜诪谞讬谉 砖讜诪专讬 砖讻专 讜讻诇谉 砖讗诪专讜 讟讜诇 讗转 砖诇讱 讜讛讘讗 诪注讜转 砖讜诪专 讞谞诐 砖诪讜专 诇讬 讜讗砖诪讜专 诇讱 砖讜诪专 砖讻专 砖诪讜专 诇讬 讜讗诪专 诇讜 讛谞讞 诇驻谞讬 砖讜诪专 讞谞诐 讗诪专 讛专"诐 讗诐 讗诪专 讛讘讗 诪注讜转 讜讟讜诇 讗转 砖诇讱 砖讜诪专 砖讻专 讜讻砖讗诪专 讛谞讞 诇驻谞讬讱 讗讜 讛谞讞 住转诐 讗讬谞讜 讞讬讬讘 讻诇讜诐 讜讗驻讬诇讜 讛砖讘讜注讛 讛诪讞讜讬讘转 诇砖讜诪专 讞谞诐 诇驻讬 砖诇讗 拽讘诇 注诇讬讜 砖诪讬专讛 讘砖讜诐 驻谞讬诐 讜讗驻讬诇讜 砖诪讬专讛 讘讞谞诐 讜讗诐 讗诪专 诇讜 砖诪讜专 诇讬 讜讗砖诪讜专 诇讱 讘讝诪谉 讗讞专 讝讜 讛讬讗 砖诪讬专讛 讘讘注诇讬诐 讜讗讬谞讜 讞讬讬讘 诇砖诇诐 讜注讜讚 讬转讘讗专 诇讱 讜讗诪谞诐 讬讛讬讛 砖讜诪专 砖讻专 讻砖讬讗诪专 诇讜 砖诪讜专 诇讬 讛讬讜诐 讜讗砖诪讜专 诇讱 诪讞专:



讗诪专 讛诪讗讬专讬 讻诇 讛讗讜诪谞讬谉 砖讜诪专讬 砖讻专 讛诐 专"诇 讻诇 讛讗讜诪谞讬谉 砖拽讘诇讜 注诇讬讛诐 诇注砖讜转 诪诇讗讻讛 讘讘讬转诐 讻讙讜谉 砖诪住专 诇爪讘注 讘讙讚 诇爪讘讜注 讗讜 诇讞讬讬讟 讘讙讚 诇转驻讜专 讜讻讬讜爪讗 讘讝讛 谞注砖讜 砖讜诪专讬 砖讻专 注诇 讗讜转讜 讚讘专 诇讛转讞讬讬讘 注诇讬讜 讘讙谞讘讛 讜讗讘讚讛 讜诇讬驻讟专 诪讗讜谞住讬谉 讜讻讜诇诐 砖讗诪专讜 讟讜诇 砖诇讱 讜讛讘讗 诪注讜转 专"诇 讟讜诇 讗转 砖诇讱 砖讻讘专 谞讙诪专讛 诪诇讗讻讛 讜讛讘讗 诪注讜转 讗讞专 砖转讟讜诇 谞住转诇拽讛 砖诪讬专转讜 讛讜讗讬诇 讜诪拽讚讬诐 谞讟讬诇转讜 诇讛讘讗转 诪注讜转讬讜 砖谞诪爪讗 砖讗讬谞讜 诪注讻讘讜 诪驻谞讬 讛诪注讜转 讜谞注砖讛 诪"诪 砖讜诪专 讞谞诐 讜讬转讘讗专 讘讙诪专讗 砖讻谉 讛讚讬谉 讗诐 讗诪专 讙诪专转讬讜 讗注"驻 砖诇讗 讗诪专 讟讜诇 讗转 砖诇讱 砖讻诇 砖讛讜讗 诪讝讻讬专 砖讛讜讗 谞讙诪专 讜讗讬谞讜 转讜讘注 诪注讜转讬讜 讻讜谞转讜 诇讜诪专 砖讬讟诇谞讜 讗祝 讘诇讗 诪注讜转 讜诪"诪 讗诐 讗诪专 讛讘讗 诪注讜转 讜讟讜诇 讗转 砖诇讱 注讚讬谉 讛讜讗 砖讜诪专 砖讻专:



砖诪讜专 诇讬 讜讗砖诪讜专 诇讱 谞注砖讜 讝讛 诇讝讛 砖讜诪专 砖讻专 砖讛专讬 砖讜诪专 讝讛 诇讝讛 讘砖讻专 砖讗祝 讛讜讗 砖讜诪专 诇讜 讜砖诪讗 转讗诪专 讜讛专讬 诪"诪 讬砖 讻讗谉 砖诪讬专讛 讘讘注诇讬诐 砖讛专讬 谞诪爪讗 讝讛 讘诪诇讗讻转讜 砖诇 讝讛 讘砖注讛 砖谞注砖讛 砖讜诪专 驻讬专砖讜讛 讘讙诪' 讘砖讗诪专 砖诪讜专 诇讬 讛讬讜诐 讜讗谞讬 讗砖诪讜专 诇讱 诇诪讞专 砖谞诪爪讗 砖诇讗 讛讬讜 讘注诇讬诐 讘诪诇讗讻转讜 讘砖注讛 砖谞讟诇 讗转 讛讞驻抓 诇砖诪专讜 讜讻诇 砖诇讗 讛讬讜 讛讘注诇讬诐 注诪讜 讘诪诇讗讻转讜 讘砖注讛 砖谞讟诇 讛讞驻抓 讜谞注砖讛 砖讜诪专 讗注"驻 砖砖讻专谉 讗讜 砖讗诇谉 讗讞"讻 讜讛讬讜 注诪讜 讗讜 讘诪诇讗讻转讜 讘砖注转 讛讙谞讘讛 讜讗讘讚讛 讗讬谉 讝讛 砖诪讬专讛 讘讘注诇讬诐 讻诪讜 砖讬转讘讗专:



砖诪讜专 诇讬 讜讗诪专 诇讜 讛谞讞 诇驻谞讬 讛专讬 讝讛 砖讜诪专 讞谞诐 讜讬转讘讗专 讘讙诪' 讚讜拽讗 讘讛谞讞 诇驻谞讬 讗讘诇 讛谞讞 诇驻谞讬讱 讗讬谞讜 讻诇讜诐 讜讗驻讬诇讜 诇砖诪讬专转 讞谞诐 讜讛专讬 讝讛 讻讗讜诪专 讛讗 讘讬转讗 拽诪讱 砖讗讬谞讜 砖讜诪专 讻诇诇 讗祝 诇砖诪讬专转 讞谞诐 讻诪讜 砖讘讬讗专谞讜 讜讘讛谞讞 住转诐 谞砖讗专 讛讚讘专 讘讙诪专讗 讘住驻拽 讜诪拽讬诇讬谉 讘讜 讗爪诇 讛谞转讘注 讜砖诪讗 转讗诪专 讗祝 讘讛谞讞 诇驻谞讬 讛讬讗讱 讛讜讗 砖讜诪专 讞谞诐 讜讛诇讗 诇诪砖讬讻讛 讛讜讗 爪专讬讱 讻诪讜 砖讗诪专讜 讻砖诐 砖转拽谞讜 诪砖讬讻讛 讘诇拽讜讞讜转 讻讱 转拽谞讜 诪砖讬讻讛 讘砖讜诪专讬诐 讜讗诐 讻谉 讛讬讗讱 拽谞讗讜 讘讛谞讞 诇驻谞讬 诇讛讬讜转 注诇讬讛 砖讜诪专 讞谞诐 讬砖 诪讬 砖诪驻专砖讛 讘砖讛讬讛 讘注诇 讛驻拽讚讜谉 讘讞爪专讜 砖诇 砖讜诪专 讜拽谞讗讛 诪转讜专转 讞爪专讜 讜讗祝 讗谞讜 讻讱 讻转讘谞讜讛 讘讘讘讗 拽诪讗 驻专拽 诪专讜讘讛 讜诇讗 讬专讗讛 讻谉 砖讛专讬 讘讙诪专讗 驻讬专砖讜讛 讗祝 讘砖讗诪专 诇讜 讻讱 讘砖讜拽 讜讻诪讜 砖讗诪专讜 讘住讜讙讬转 讛讙诪专讗 讗讘诇 讘砖讜拽讗 讚诇讗讜 讘专 谞讟讜专讬 讛讜讗 讜讻讜' 讜诪转讜讱 讻讱 讬专讗讛 诇驻专砖讛 讘砖诪砖讻讛 讜讛讜爪专讱 诇讗诪专讛 砖诇讗 诇讛住转诇拽 诪讚讬谉 砖诪讬专讛 讘讛谞讞 诇驻谞讬 讻诪讜 砖谞住转诇拽 讘讛谞讞 住转诪讗 讗注"驻 砖诪砖讻讛 讗讞"讻 讗讜 讘讛谞讞 诇驻谞讬讱 讜讘讛讗 讘讬转讗 拽诪讱 讜讬砖 砖驻讬专砖讜讛 讘砖注讜诪讚转 讘住讬诪讟讗 讜讗专讘注 讗诪讜转讬讜 谞讚讜谞讜转 讻住诪讟讗 讘讞爪专讜 讜讻谉 讻转讘讜讛 讙讚讜诇讬 讛诪驻专砖讬诐 讜讗祝 讛诐 驻讬专砖讜讛 砖讻诇 砖讗诪专 讛谞讞 诇驻谞讬 讛专讬 讛讜讗 讻诪讬 砖讗讜诪专 讛讻讬砖讛 讘诪拽诇 讜讛讬讗 转讘讗 砖讛讬讗 诪砖讬讻讛 讜讘住讬诪讟讗 砖讛诪砖讬讻讛 诪讜注诇转 讘讛 讜诇讗 讬专讗讛 讻谉 砖讗诐 讻谉 转讬谞讞 讘讛诪讛 砖讗专 讚讘专讬诐 诪讛 讬讗诪专 讘讛谉 讜讗驻砖专 砖讻诇 砖讗诪专 讛谞讞 诇驻谞讬 讛专讬 讛讜讗 讻讗诇讜 讗讜诪专 讛讘讬讗讛 讜讛谞讬讞讛 诇驻谞讬 讜讻诇 砖诪讜砖讱 讜诪讘讬讗 诪讞诪转 砖诇讬讞讜转讜 讻诪讜 砖诪砖讻讛 讛讜讗 讚诪讬 讜讻讘专 讻转讘讜 讙诐 讻谉 讙讚讜诇讬 讛诪驻专砖讬诐 讜诪"诪 讗诇讜 砖讗诪专讜 砖讗讬谞讜 讗祝 砖讜诪专 讞谞诐 讻转讘讜 讛讙讗讜谞讬诐 砖讗注"驻 砖讗讬谉 讻讗谉 砖讘讜注讛 诪讞专讬诐 讛讜讗 注诇 讻诇 诪讬 砖诇拽讞 驻拽讚讜谞讜 讜讗讬谞讜 诪讞讝讬专讜:



讝讛讜 讘讬讗讜专 讛诪砖谞讛 讜讻讜诇讛 注诇 讛爪讚 砖讘讬讗专谞讜讛 讛诇讻讛 讛讬讗:



讛诪砖谞讛 讛砖砖讬转 讜讗讬谞讛 诪讻诇诇 讻讜谞转 讛驻专拽 讗诇讗 砖谞转讙诇讙诇讛 注诇 讬讚讬 注谞讬谉 诪砖谞讛 砖诇驻谞讬讛 讜讗诪专 注诇 讝讛 讛诇讜讛讜 注诇 讛诪砖讻讜谉 砖讜诪专 砖讻专 专' 讬讛讜讚讛 讗讜诪专 讛诇讜讛讜 诪注讜转 砖讜诪专 讞谞诐 讛诇讜讛讜 驻讬专讜转 砖讜诪专 砖讻专 讗讘讗 砖讗讜诇 讗讜诪专 诪讜转专 诇讗讚诐 诇讛砖讻讬专 诪砖讻讜谞讜 砖诇 注谞讬 诇讛讬讜转 驻讜讞转 注诇讬讜 讜讛讜诇讱 诪驻谞讬 砖讛讜讗 讻诪砖讬讘 讗讘讚讛 讗诪专 讛专"诐 讗讬谉 讛驻专砖 讘讬谉 砖讛诇讜讛讜 讜讗讞专 讻讱 诪砖讻谞讜 讗讜 砖诪砖讻谞讜 讜讗讞专 讻讱 讛诇讜讛讜 讜诪讛 砖讗诪专 讗讘讗 砖讗讜诇 诪讜转专 讗讚诐 诇讛砖讻讬专 诪砖讻讜谞讜 砖诇 注谞讬 讛讜讗 砖讬讛讬讛 讗讜转讜 讛诪砖讻讜谉 砖讛砖讻讬专讜 讬讛讬讛 砖讻专讜 讬讜转专 诪诪讛 砖诪转拽诇拽诇 讘讙讜驻讜 讻讙讜谉 讻诇讬 讘专讝诇 砖讞讜驻专讬谉 讘讛诐 讗转 讛拽专拽注 讜讻讬讜爪讗 讘讛诐 讜讗讬谉 讛诇讻讛 讻专' 讬讛讜讚讛 讜讛诇讻讛 讻讗讘讗 砖讗讜诇:



讗诪专 讛诪讗讬专讬 讛诇讜讛讜 注诇 讛诪砖讻讜谉 砖讜诪专 砖讻专 讜讞讬讬讘 讘讙谞讘讛 讜讗讘讚讛 讜驻讟讜专 讘讛 诪谉 讛讗讜谞住 讜讗诐 谞讗谞住讛 讛讜讗讬诇 讜讛讜讗 驻讟讜专 讛诇讛 驻讜专注 讗转 讞讜讘讜 诪砖诇诐 讜讗诐 谞讙谞讘讛 诪注讻讘 讗转 讞讜讘讜 讜讗诐 讛诪砖讻讜谉 砖讜讛 讬讜转专 诪砖诇诐 诇讜 讗转 讛砖讗专 讜讗诐 讛讞讜讘 讬转专 诪讻讚讬 讛诪砖讻讜谉 诪注讻讘 讗转 讞讜讘讜 讜驻讜专注 讗转 讛砖讗专 专' 讬讛讜讚讛 讗讜诪专 讛诇讜讛讜 诪注讜转 砖讜诪专 讞谞诐 讜讗注"驻 砖讛讜讗 谞讛谞讛 讻砖转讜驻住讜 注诇 诪注讜转讬讜 讜讻诪讜 砖讗诪专讜 诇诪注诇讛 讘讛讛讜讗 讛谞讗讛 讚转驻讬住 诇讬讛 讗讗讙专讬讛 讜讻讜' 驻讬专砖讜 讙讚讜诇讬 讛诪驻专砖讬诐 砖诇讗 谞讗诪专 讻谉 讗诇讗 讘讗讜诪谉 讜诇讗 诪驻谞讬 砖转讜驻住讜 诇讗讞专讬讜转 驻专注讜谞讜 讗诇讗 砖转讜驻住讜 诇讛转讻讘讚 讘讜 砖诇讗 讘驻讞转 讻讚讬谉 砖讜讻专 讜讝讛 转诪讛 讜诪"诪 谞专讗讛 砖诇讗 谞讗诪专 讗讜转讜 讛讟注诐 讗诇讗 诇讚注转 专' 诪讗讬专 讜注讜讚 讗谞讬 讗讜诪专 砖讛讗诪谉 诪转讜讱 砖诇讗 谞转讞讬讬讘 诇讜 讘注诇 讛讻诇讬 诪转讜专转 讞住讚 讜讚讗讬 谞讛谞讛 讛讜讗 讻砖转讜驻砖 诪砖讻讜谉 注诇 砖讻专讜 讗讘诇 诪诇讜讛 砖诪转讜专转 讞住讚 谞转讞讬讬讘 诇讜 讞讘专讜 讗讬谞讜 诪转讬专讗 讻诇诇 注讚 砖讬注砖讛 砖讜诪专 砖讻专 讘讛谞讗转 转驻讬砖转 诪砖讻讜谉 砖讗诐 讗讬谉 讛诇讜讛 讻讚讗讬 讗讬谉 注诇讬讜 讛讻专讞 诇讛诇讜讜转讜 讗讘诇 讛诇讜讛讜 驻讬专讜转 诪转讜讱 砖讛诐 注砖讜讬讜转 诇讬专拽讘 讜讛诇讛 诪讞讝讬专 诇讜 驻讬专讜转 讞讚砖讬诐 谞注砖讛 砖讜诪专 砖讻专 讜讛诇讻讛 讻转谞讗 拽诪讗 讜讘讬谉 砖讛诇讜讛讜 驻讬专讜转 讘讬谉 讛诇讜讛讜 诪注讜转 讘讻诇谉 谞注砖讛 砖讜诪专 砖讻专 砖诇讗 谞讗诪专 注诇讬讜 砖讜诪专 砖讻专 讗诇讗 诪爪讚 诪爪讜转 讛诇讜讗转讜 讜砖讛讜讗 驻讟讜专 诪诇讬转谉 驻转 诇注谞讬 讜讻诪讜 砖讗诪专讜 讘砖讜诪专 讗讘讚讛 讻诪讜 砖讛转讘讗专:



讗讘讗 砖讗讜诇 讗讜诪专 专砖讗讬 讗讚诐 诇讛砖讻讬专 诪砖讻讜谞讜 砖诇 注谞讬 讗诐 专讜讗讛 砖讛讬讗 诪转讗讞专转 讘讬讚讜 驻专讜讟讛 驻专讜讟讛 讘讻诇 讬讜诐 讗讜 讻诪讜 砖讬讜讻诇 讜讘诇讘讚 诇转讜注诇转 讛注谞讬 讜讛讜讗 砖讬讛讬讛 驻讜讞转 诇讜 诪谉 讛拽专谉 讻诪讜 砖讬讙讬注 诇讬讚讜 诪谉 讛砖讻讬专讜转 讜讛专讬 讛讜讗 讻诪砖讬讘 讗讘讚讛 讜讻谉 讛诇讻讛 讗诇讗 砖驻讬专砖谞讜讛 讘讙诪' 讚讜拽讗 讘讻诇讬诐 砖讗讬谉 驻讞转诐 讙讚讜诇 讜砖讻讬专讜转诐 诪转诪讬讚 讻讙讜谉 诪专讗 驻住诇 讜拽专讚讜诐 讗讘诇 讘讛诪讜转 讜讘讙讚讬诐 诇讗 讜讬砖 讗讜诪专讬诐 砖讗祝 讘讛诪讜转 讻讬讜爪讗 讘讛诐:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讛砖讜讻专 讗转 讛讘讛诪讛 讗讜 讗讬讝讛 讚讘专 讛诪讬讟诇讟诇 讛专讬 讛讜讗 谞注砖讛 注诇 讗讜转讜 讚讘专 砖讜诪专 砖讻专 诇讛转讞讬讬讘 讘讙谞讘讛 讜讗讘讚讛 讜诇驻讟讜专 诪讗讜谞住讬谉 谞诪爪讗 讘讚讬谉 讛砖诪讬专讛 讗专讘注讛 砖讜诪专讬诐 讜讚讬谞讬讛诐 砖诇砖讛 讛砖讜讗诇 讘讚讬谉 讗讞讚 讜砖讜诪专 砖讻专 讜砖讜讻专 讘讚讬谉 砖谞讬 讜砖讜诪专 讞谞诐 讘讚讬谉 砖诇讬砖讬 讻诪讜 砖讬转讘讗专:



讘驻专拽 讛砖讜讗诇 讬转讘讗专 砖讻诇 砖砖讗诇 诪讞讘专讜 讗讬讝讛 讚讘专 讜砖诇讞讛 诇讜 讛诪砖讗讬诇 讘讬讚 讘谞讜 讗讜 砖诇讜讞讜 讗讜 讗驻讬诇讜 讘讬讚 讘谞讜 砖诇 砖讜讗诇 讗讜 砖诇讜讞讜 诇讗 谞注砖讛 讛砖讜讗诇 砖讜诪专 注诇讬讛 注讚 砖转讘讗 诇讬讚讜 讗讜 诇专砖讜转讜 讜讗诐 诪转讛 诪拽讜讚诐 诇讝讛 驻讟讜专 讜讗诐 讛讬讛 讝讛 诪讚注转 讛砖讜讗诇 讻讙讜谉 砖讗诪专 诇讜 砖讜讗诇 砖诇讞讛 诇讬 讘讬讚 讘谞讬 讗讜 砖诇讜讞讬 讗讜 讘讬讚 讘谞讱 讗讜 讘讬讚 砖诇讜讞讱 讗讜 讜讛诪砖讗讬诇 讗诪专 诇讜 讛专讬谞讬 诪砖诇讞讛 讘讬讚 讗讞讚 诪讗诇讜 讜讗诪专 诇讜 讛砖讜讗诇 砖诇讞 讜讻谉 注砖讛 谞注砖讛 注诇讬讛 砖讜讗诇 诪砖讘讗讛 诇讬讚讜 砖诇 讝讛 讜讗诐 诪转讛 讘讚专讱 讞讬讬讘 讜讻谉 讘砖注讛 砖诪讞讝讬专讛 讗诐 砖诇讞讛 讘讬讚 讗讞讚 诇讗 谞住转诇拽讛 讗讞专讬讜转 砖诪讬专转讜 注讚 砖转讙讬注 诇专砖讜转 讛诪砖讗讬诇 讗诇讗 讗诐 讻谉 砖诇讞讛 诪讚注转 讛诪砖讗讬诇 注诇 讛讚专讱 砖讘讬讗专谞讜 讘砖讜讗诇 讜讚讘专讬诐 讗诇讜 讻诇谉 讘砖讛讞讝讬专讛 讘转讜讱 讬诪讬 砖讗诇转讛 讗讘诇 诇讗讞专 讬诪讬 砖讗诇转讛 驻讟讜专 诪谉 讛诪转讛 砖讻诇 砖讻诇讜 讬诪讬 砖讗诇转讛 谞住转诇拽 诪诪谞讜 讚讬谉 砖讗诇讛 讗驻讬诇讜 讛讬讜 注讚讬谉 讘讘讬转讜 讜诪讗讜转讛 砖注讛 讜讗讬诇讱 谞注砖讛 注诇讬讛 砖讜诪专 砖讻专 诇讘讚 讜讗讬谞讜 讞讬讬讘 讘讗讜谞住讬谉 讗讘诇 讞讬讬讘 讘讙谞讘讛 讜讗讘讚讛 讻砖讜诪专 砖讻专 砖讛专讬 砖讜诪专讛 讘砖讻专 砖谞讛谞讛 讘讜 讜讬砖 讚谞讬诐 诪讻讗谉 砖讛砖讜诪专 讘砖讻专 讞住讚讬诐 砖拽讘诇 诪诪谞讜 谞注砖讛 砖讜诪专 砖讻专 讗诇讗 砖讬砖 诇驻拽驻拽 讜诇讜诪专 砖诇讗 谞讗诪专 讻谉 讗诇讗 讻砖谞讛谞讛 讘讗讜转讜 讚讘专 讘注爪诪讜 讜讗祝 讘讗讜转讜 讚讘专 讘注爪诪讜 讚讜拽讗 注讚 砖诇讗 讛讞讝讬专讛 砖诇讗 谞砖诇诐 讛讞住专 注讚讬谉:





砖讬讟讛 诪拽讜讘爪转

转专讙诪讛 讗讘讬讬. 驻讬专砖讜 讘转讜住驻讜转 讚讬砖 诇讬讬砖讘 驻讬专讜砖 专讗砖讜谉 讜诪讛 砖讛拽砖讛 讘拽讜谞讟专住 诇讗 拽砖讬讗 讚讻讬讜谉 砖讛转诇讬注讜 讜讛诐 讙专讜注讜转 讻诇 讻讱 讻讛讗讬 讙讜讜谞讗 诇讗 讬讗诪专 讗讘讬讬 谞驻讞 讻诪砖讗讜讬 讜讻讜' 讻讻转讜讘 讘转讜住驻讜转. 讜讗讬 诪砖讜诐 转讘谉 讚诪转谞讬转讬谉 讬砖 诇讜诪专 讚诪讬讬专讬 讘转讘讜讗讛 讘诪讜抓 砖诇讛 讚讚诪讬 拽爪转 诇转讘讜讗讛. 转讜住驻讜转 讞讬爪讜谞讬讜转.  


讜讝讛 诇砖讜谉 讛专讬讟讘"讗: 转专讙诪讛 讗讘讬讬 讘诪讞讬拽转讗. 讬砖 砖驻讬专砖讜 砖注讜专讬诐 砖讛转诇讬注讜. 讜讛拽砖讛 专砖"讬 诪讛 诇讬 讛转诇讬注讜 诪讛 诇讬 诇讗 讛转诇讬注讜 讛专讬 讬砖 讻讗谉 谞驻讞 砖诇 诇转讱 讜砖诇砖讛 拽讘讬谉 讜拽转谞讬 驻讟讜专 讜诇讗讘讬讬 谞驻讞 讻诪砖讗讜讬 讚讛讗 讻讬 诇讗 讛转诇讬注讜 谞诪讬 讛砖注讜专讬诐 拽诇讬诐 讛诐 讜诪讞讬讬讘 诇讬讛 讗讘讬讬. 讜讬砖 诪转专爪讬诐 讚诇讗 讘讻诇 讚讘专 拽诇 讗诪专 讗讘讬讬 砖讛谞驻讞 讻诪砖讗讜讬 砖讛专讬 砖拽 砖诇 谞讜爪讛 讗讬谞讜 讻砖拽 砖诇 讞讟讬诐 讜诇讗 讗诪专 讗讘讬讬 讗诇讗 讘讬谉 讞讟讬诐 诇砖注讜专讬诐 讗讜 讘讬谉 转讘讜讗讛 拽诇讛 诇转讘谉 砖讚讜诪讛 拽爪转 诇转讘讜讗讛 讛讬诇讻讱 讻砖讛转诇讬注讜 讜讛诐 拽诇讬诐 讛专讘讛 诇讗 讗诪专 讗讘讬讬 讜谞讻讜谉 讛讜讗 讝讛 讛讟注诐. 讜诪讬讛讜 诇砖讜谉 诪讞讬拽转讗 谞专讗讛 讻驻讬专讜砖 专砖"讬 砖讛砖砖 注砖专讛 住讗讬谉 讛诇诇讜 诇讗 讛讬讜 讗诇讗 诪讞讜拽讜转 砖讗讬谞诐 注讜诇讜转 讗诇讗 讞诪砖 注砖专讛 讜砖诇砖讛 拽讘讬谉 讟驻讜驻讜转. 讜讬砖 砖驻讬专砖 砖谞讚讞拽讜 讛砖注讜专讬诐 讬驻讛 注讚 砖讗讬谉 讘讛谉 谞驻讞 讬讜转专 诪讞讟讬谉 讗诇讗 诪注讟 讻讬 讘转讜住驻转 住讗讛 讗讬谞讜 讞砖讜讘 讗诇讗 讻诪砖拽诇 诇转讱 讜砖诇砖讛 拽讘讬谉. 注讚 讻讗谉. 


讗讬 讚诇讗 诪爪讬 讘讬讛 诇讬砖讚讬讬讛. 讻诇讜诪专 讜讻讬 诇讗 砖讚讬讬讛 诪讞诇 讜讗讬讛讜 讗讝讬拽 讗谞驻砖讬讛. 讗诪专 讗讘讬讬 讻砖讞讘住讜 诇讗诇转专 讚讛讜讜 诇讬讛 讙讬专讬讛. 专讘讗 讗诪专 诇讗讙专讗 讬转讬专讗. 驻讬专讜砖 讚诇注讜诇诐 讻砖诇讗 讞讘住讜 讜讗谞讝拽讜 驻讟讜专 讜讻讬 拽转谞讬 拽讘 诇讻转祝 诇讛转讞讬讬讘 诇讜 讘砖讻专 讛转讜住驻转 讚讘驻讞讜转 诪讻讗谉 驻讟讜专. 讜诪讻讗谉 讗转讛 讚谉 砖讻砖诐 砖讻诇 讛砖讬注讜专讬诐 讛诇诇讜 诇讞讬讜讘 讗讜谞住讬诐 讻讱 讛诐 诇讞讬讜讘 砖讻专 讚讘驻讞讜转 诪讻讗谉 驻讟讜专. 诪驻讬 专讘讬. 讛专讬讟讘"讗. 
讛讗 讚讗诪专讬谞谉 讘拽讘 诇讻转祝 讻住讘讜专 讞讜诇砖讗 讛讜讗 讚谞拽讬讟 诇讬讛 讚诪砖诪注 讚讞讬讬讘 诪砖讻讬专 讘谞讝拽讬讜 转诪讛谞讬 讜讻讬 砖讜诪专 讛讜讗 注诇 讙讜驻讜 砖讬砖诇诐 诇讜 讜讗讬 讘砖讜讻专 注讘讚 诪讞讘专讜 讗祝 讛讜讗 驻讟讜专 讗驻讬诇讜 诪驻砖讬注讛 讜讗诐 谞讗诪专 砖谞讝拽讬 讗讚诐 讛诐 转讬诪讛 讛讜讗 讚讛讗 诇讗讜 诪讻讞讜 讗转讬 诇讬讛 谞讝拽 讜讗驻讬诇讜 讛讟注讬谞讜 讛讜讗. 讛专诪讘"谉. 


讜讻转讘 讛专讬讟讘"讗 讜讝讛 诇砖讜谞讜: 专讘 讗砖讬 讗诪专 讻讟讘专 讞讜诇砖讗 讛讜讗 讚谞拽讬讟 诇讬讛. 驻讬专讜砖 讜诇讛讻讬 诇讗 砖讚讬讬讛. 讜讗诐 转讗诪专 诪讻诇 诪拽讜诐 讛讜讗 讛讟注讛 讗转 注爪诪讜 讜诇讗 讬讛讗 讞讬讬讘 讝讛 注诇讬讜. 讬砖 诇讜诪专 诪驻谞讬 砖讛讜讗 讙专诐 诇讜 讛讟注讜转 砖讛讬讛 住讘讜专 砖讗诪专 诇讜 讗诪转 讜讻讬讜谉 砖注诇 驻讬讜 讜注诇 住诪讱 砖诇讜 谞讬讝讜拽 讛专讬 讝讛 讙讬专讬讛 讻诪专讗讛 讚讬谞专 诇砖诇讞谞讬 讜讗诪专 诇讜 砖讛讜讗 讬驻讛 讜谞诪爪讗 砖讗讬谞讜 讬驻讛 讜讻谉 讻诇 讻讬讜爪讗 讘讝讛. 注讚 讻讗谉. 
讜诇注谞讬谉 驻住拽 讻转讘 讛专诪"讱 讜讝讛 诇砖讜谞讜: 讛砖讜讻专 讗转 讛讞诪讜专 诇讛讘讬讗 注诇讬讛 诇转讱 讞讟讬诐 讜讛讘讬讗 注诇讬讛 诇转讱 砖注讜专讬诐 讜砖诇砖讛 拽讘讬谉 注讜讚 砖讛诐 讗讞讚 诪砖诇砖讬诐 讘诇转讱 驻讟讜专 砖讛专讬 诇讗 讛讘讬讗 注诇讬讛 诪砖拽诇 诇转讱 讞讟讬谉. 讛讘讬讗 注诇讬讛 诇转讱 讜住讗讛 砖注讜专讬诐 砖讛专讬 诪砖拽诇谉 讻诪砖拽诇 诇转讱 讞讟讬诐 讜谞驻讞谉 讬转专 讞讬讬讘 讚谞驻讞讗 拽砖讛 诇诪砖讗讜讬 讜转讬拽诇讗 讻转讬拽诇讗 讜谞驻讞讗 讛讜讬 转讜住驻转. 砖讻专讛 诇讛讘讬讗 诇转讱 砖注讜专讬诐 讜讛讘讬讗 注诇讬讛 诇转讱 讞讟讬诐 讗驻讬诇讜 驻讞讜转 诪诪谞讜 砖诇砖讛 拽讘讬谉 讞讬讬讘 砖讛专讬 诪砖拽诇讜 讙讚讜诇 诪诪砖拽诇 诇转讱 砖诇诐 砖诇 砖注讜专讬诐. 讜讗祝 注诇 讙讘 讚诇注讬诇 诇讗 诪讞讬讬讘 讗诇讗 讗诐 讻谉 讛讘讬讗 注诇讬讛 诪谉 讛砖注讜专讬诐 讻诪砖拽诇 讛讞讟讬诐 讗讜 拽专讜讘 诇讛谉 讛讻讗 诪讬讞讬讬讘 讗祝 注诇 讙讘 讚谞驻讞讗 讝讜讟专 讟驻讬 讻讬讜谉 讚转讬拽诇讗 讟驻讬 讞诇拽 讗讞讚 诪砖诇砖讬诐 讚转讬拽诇讗 拽砖讬 讟驻讬 诪诪讗讬 讚诪拽讘诇 谞驻讞讗 讜爪专讬讱 注讬讜谉 讛讘讬讗 注诇讬讛 诇转讱 讞讟讬诐 驻讞讜转 住讗讛 驻讟讜专 砖诪砖拽诇讜 砖讜讛 诇诇转讱 砖注讜专讬诐. 砖讻专讜 诇讛讘讬讗 讞讟讬诐 讗讜 砖注讜专讬诐 讜讛讜住讬祝 注诇 诪砖讗讜 讛专讗讜讬 诇讜 讗讞讚 诪砖诇砖讬诐 讘诪砖讗讜讬 讘讬谉 讘讗讚诐 讘讬谉 讘讘讛诪讛 讞讬讬讘 讜讻谉 诇住驻讬谞讛. 讜住转诐 诪砖讗 住驻讬谞讛 讘讬谞讜谞讬转 砖诇砖讬诐 讻讜专 讜住转诐 讘讜专谞讬 讙讚讜诇讛 转砖注讬诐 讻讜专. 讗讚专讬讘 讛讜讗 讞爪讬 诇转讱 诪讚讬谞讛. 谞驻拽讗 诪讬谞讛 诇诪拽讞 讜诪诪讻专 讜诪砖讜讬. 砖讻专 讗转 讛讻转祝 讜讛讜住讬祝 拽讘 讗讞讚 注诇 诪砖讗讜 砖讛讜讗 讘住转诐 砖诇砖讬诐 拽讘讬谉 讗诐 讛讝讬拽讜 诇讗诇转专 砖讞讘住讜 讞讬讬讘 讛诪砖讻讬专 讘谞讝拽讬讜 讜讻谉 讗诐 讛讝讬拽讜 诇讗讞专 讝诪谉 谞诪讬 诪讞讬讬讘 诇讟驻讜讬讬 诇讬讛 讗讙专讗 讜诪砖诇诐 诇讬讛 谞讝拽讬讛 讻专讘 讗住讬 讚讗诪专 拽住讘专 讞讜诇砖讗 讛讜讗 讚讗诇诪讗 讚讗祝 注诇 讙讘 讚诇讗 住专 讟注讜谞讬讛 讜讗讬讞讘住 讜讗讬转讝拽 讘住讜祝 讬讜诪讗 诇讗 讗诪专讬谞谉 讘专 讚注转 讛讜讗 诇讬砖讘拽讬讛. 讜谞专讗讛 诇讜诪专 讚讛讜讗 讛讚讬谉 讗祝 注诇 讙讘 讚诇讗 讗讝拽讬讛 讻讬讜谉 讚讗讜住讬祝 注诇 诪砖讗讜 诪讞讬讬讘 诇讟驻讜讬讬 讗讙专讬讛 讘讬谉 诇讗讚诐 讘讬谉 诇讘讛诪讛 讘讬谉 诇住驻讬谞讛 讗祝 注诇 讙讘 讚诇讗 讗讬讞讘住 讜诇讗 讗讬转讝拽 讻讬讜谉 讚诇讗 讬讚注 讜诇讗 诪讞诇 讜讗诇讬讘讗 讚专讘讗 讛讜讗 讚诇讗 诪讞讬讬讘 诇讟驻讜讬讬 诇讬讛 讗讙专讗 诪砖讬注讜专讗 讚讞讚 诇转诇转讬谉 讜爪专讬讱 注讬讜谉. 注"讻. 


讻转讘 专讘讬谞讜 讘讛诇讻讜转 讜讛诇讻转讗 讻专讘 讗砖讬 讜讻谉 讻转讘 专讘讬谞讜 讞谞谞讗诇 讜拽讬讬诪讗 诇谉 讻专讘 讗砖讬 讚讛讜讗 讘转专讗. 讜谞专讗讛 诇讬 讚诇讗讜 诇讗驻讜拽讬 驻讬专讜拽讬 讗讞专讬谞讬 诪讛诇讻转讗 讗诪专讛 讚专讘 讗砖讬 谞诪讬 诇讗 驻诇讬讙 讘讛讜 讗诇讗 诪砖讜诐 讚讗讘讬讬 讜专讘讗 诇讬转 诇讛讜 讚专讘 讗砖讬 诪讚诇讗 诪驻专拽讬 讛讻讬 砖讛讜讗 讛驻砖讟 拽讗诪专 专讘讬谞讜 讚讛诇讻转讗 讻专讘 讗砖讬. 砖讬讟讛. 


讻转讜讘 讘转讜住驻讜转 讜拽砖讛 诇专讬讘"诐 讚讘驻专拽 诪讬 砖讛讞砖讬讱 讗诪专 专讘 讬专诪讬讛 诪讚驻转讬 讜讻讜'. 讜诇讗 讬讚注讬谞谉 诪讗讬 拽讜砖讬讗 讜讻讜' 注讚 讜讗诪谞诐 诪砖讜谞讛 讛讬讛 讘讬谉 讘讗讻讬诇讛 讜讻讜' 讻讻转讜讘 讘转讜住驻讜转. 讜讻讜诇谉 砖讗诪专讜 讟讜诇 砖诇讱 讜讛讘讗 诪注讜转 砖讜诪专 讞谞诐. 转讬诪讛 讚讗驻讬诇讜 砖讜诪专 讞谞诐 诇讗 诇讛讜讬 讻讚讗诪专谉 讘讛讝讛讘 讙讘讬 讗诪专讜 诇讬讛 诇讬转 诇谉 砖讜诪砖诪讬 转讗 讜砖拽讜诇 讝讜讝讱. 讜讬砖 诇讞诇拽 讚砖讗谞讬 讛讻讗 讛讜讗讬诇 讜谞讛谞讛 诪讛谞讛 诪驻讬 专讘讬. 注讚 讻讗谉. 
诪转谞讬转讬谉: 讛谞讞 诇驻谞讬 砖讜诪专 讞谞诐 讗讬讻讗 讚诪拽砖讜 讻讬 讗诪专 诇讜 讛谞讞 诇驻谞讬 谞诪讬 讗诪讗讬 讞讬讬讘 讜讛讗 诇讗 诪砖讱 讜讗诪专讬谞谉 讘驻专拽 诪专讜讘讛 砖转拽谞讜 诪砖讬讻讛 讘砖讜诪专讬诐. 讜诇讗讜 拽讜砖讬讗 讛讬讗 讚讻讬 讗诪专 诇讜 讛谞讞 诇驻谞讬 讻诪讬 砖讗诪专 诇讜 讛讻讬砖讛 讘诪拽诇 讜讛讬讗 转讘讗 讚讛讜讬讗 诪砖讬讻讛 讜讘住讬诪讟讗 注住拽讬谞谉 讚诪拽讜诐 诪砖讬讻讛 讛讜讗 讜讻讬 诪讬讬转讬 诇讛 拽诪讬讛 讘砖诇讬讞讜转讗 讚讬讚讬讛 讻诪讬 砖诪砖讻讛 讛讜讗 讚诪讬. 讗讬 谞诪讬 讚' 讗诪讜转 讚讬讚讬讛 讘住诪讟讗 讻讞爪专讜 讚诪讬讗 诇讻诇 讚讘专. 讛专讗讘"讚. 


讙诪专讗: 诇讬诪讗 诪转谞讬转讬谉 讚诇讗 讻专讘讬 诪讗讬专 讚讗诪专 砖讜讻专 讻砖讜诪专 讞谞诐. 讜讗讜诪谉 讻砖讜讻专 讚诪讬 砖讛讜讗 注讜砖讛 诪诇讗讻讛 讘讙讜祝 讛讞驻抓 讻砖讜讻专. 讛专讗讘"讚. 讜讗诐 转讗诪专 讜讛讬讻讬 诪讚诪讬 砖讜讻专 诇讗讜诪谉 砖讗谞讬 砖讜讻专 讚诇讛讻讬 诇讗 讞砖讘讬谞谉 诇讬讛 砖讜诪专 砖讻专 诪砖讜诐 讚拽讬讛讬讘 砖讻专 诪诇讗讻转讜 讗讘诇 讗讜诪谉 谞讜转谞讬谉 诇讜 砖讻专. 讜讬砖 诇讜诪专 讚砖驻讬专 诪讚诪讛 讚讗讜诪谉 谞诪讬 诪讛 砖谞讜讟诇 砖讻专 讛讬讬谞讜 注诇 讬讚讬 讟专讞讜 砖讛讜讗 诪转拽谞讜. 转诇诪讬讚 讛专"驻. 
讛讗 讚讗拽砖讬谞谉 讛讗 讙诪专转讬讜 砖讜诪专 砖讻专 诪砖诪注 讜讚讗讬 讚讗诇讬讘讗 讚驻讬专讜拽讗 讘转专讗 讚讗诪专讬谞谉 讻讚诪讞诇讬祝 专讘讛 讘专 讗讘讜讛 讚讜拽讗 讛讜讗 讗讘诇 诇诇讬砖谞讗 拽诪讗 讗祝 注诇 讙讘 砖讗诪专 讙诪专转讬讜 砖讜诪专 砖讻专 讜讚讗讬 讛讜讗 诪谉 讛讚讬谉 讚讛讗 转驻讬住 诇讬讛 讗讗讙专讬讛 诪讛 砖讗讬谉 讻谉 砖讛讞讝讬专讛 诇讗讞专 讬诪讬 砖讗讬诇转讜讛. 讛专诪讘"谉. 讜讛专讗"砖 转讬专抓 讚讞砖讬讘 诇讬讛 拽爪转 讚诇讗 转驻讬住 诇讬讛 讗讗讙专讬讛 讻讬讜谉 讚诇讗 讗诪专 诇讜 讛讘讗 诪注讜转 讜讟讜诇 讗转 砖诇讱 讚讙诪专转讬讜 诪砖诪注 拽爪转 讚讗讬谞讜 诪注讻讘讜 注诇 砖讻专讜. 注"讻.


讜讝讛 诇砖讜谉 讛专讗讘"讚: 讛讗 讚讗拽砖讬谞谉 讘讙诪专讗 讛讗 讙诪专转讬讜 砖讜诪专 砖讻专. 拽砖讬讗 讚诪讚诪讬 诇讬讛 诇砖讜讗诇 讗讞专 讬诪讬 砖讗诇转讜 讜讛讗 诇讗 讚诪讬 讚讛讗 诪讻诇 诪拽讜诐 讗讗讙专讬讛 转驻讬住 诇讬讛 讗驻讬诇讜 讗讞专 讙诪专讜 讗讘诇 砖讜讗诇 注讜讚 讗讬谞讜 专砖讗讬 诇讛砖转诪砖 讘讛. 讜讗讜诇讬 谞讗诪专 讚讛讗讬 转驻讬住 诇讬讛 讗讗讙专讬讛 讚拽讗诪专 砖讛讜讗 专砖讗讬 诇讛转讻讘讚 讘讜 拽讗诪专 讻讚讬谉 砖讜讻专 讻诇 讬诪讬 讗讜诪谞讜转讜 讟驻讬 诇讗 砖讛讜讗 讻驻拽讚讜谉 讘讬讚讜 讜讗驻讬诇讜 讛讻讬 讛讜讬 注诇讬讛 砖讜诪专 砖讻专 讘转讞诇转讜 讜砖讜讗诇 谞诪讬 谞讬诪讗 讛讻讬. 讗讬 谞诪讬 讗谞谉 讗诪住拽谞讗 住诪讻讬谞谉 讚专讘讬 诪讗讬专 转谞讬 诇讛 讜讛讬讬谞讜 讟注诪讗 诇讗讜诪谉 讜砖讜讻专 讚讛讜讜 砖讜诪专讬 砖讻专 诪砖讜诐 讚讗讜诪谉 拽讗 专讜讞 讘诪诇讗讻转讜 讘讗讜转讜 讛讻诇讬 讜砖讜讻专 谞诪讬 砖讛讜讗 注讜砖讛 讘讛 爪专讻讜 讜讛谞讬 诪讬诇讬 讘讬诪讬 讛诪诇讗讻讛 讗讘诇 诇讗讞专 讛诪诇讗讻讛 诇讗 讜讗诐 讻谉 讙诪专转讬讜 讗诪讗讬 讛讜讬 砖讜诪专 砖讻专. 讗诇讗 讗讬谉 讛驻专砖 讘讝讛 讘讬谉 讬诪讬 砖讗讬诇转讛 诇讗讞专 讬诪讬 砖讗讬诇转讛. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讚"讛 讚拽讗 转驻讬住 诇讬讛 讻讜' 讜讗"转 砖讜讻专 谞诪讬 讘讛讛讬讗 讛谞讗讛 讻讜' 讗砖讻专讜 砖谞转谉 诇讬讛讜讬 砖"砖 讻讜' 注讻"诇 拽"拽 讚讛讗 讗讬谉 砖讻讬专讜转 诪砖转诇诪转 讗诇讗 诇讘住讜祝 讻讚诪住讬拽 讘驻专拽 讗讬讝讛讜 谞砖讱 讜讬砖 诇讬讬砖讘 讜讚讜"拽:





诪讛专"诐

专砖"讬 讚"讛 讘转 转诇转讬谉 讻讜专讬谉 讜讻讜'. 砖转讛讗 讙讚讜诇讛 讜转讛讗 讘讻讱 讛讜诇讻转 讜讻讜' 讻爪"诇:


转讜住'讚"讛 转专讙诪讛 讗讘讬讬 讜讻讜' 讚讻讬 讗诐 讛转谞讛 注诪讜 诇讛讜诇讬讱 讘专讝诇 讗讜 讗讘谞讬诐 讜讛讜诇讬讱 住讜讘讬谉 讗讜 谞讜爪讜转 讜讻讜'. 讜诪讛 砖讛拽砖讛 专砖"讬 讚讛讗 诇讗讜 讛转诇讬注 谞诪讬 砖注讜专讬诐 拽诇讬诐 讛诐 爪"诇 讚住"诇 诇讛转讜住' 讚砖讗谞讬 砖注讜专讬诐 讚讬砖 诇讛诐 讙"讻 诪砖拽诇 讗诇讗 砖讗讬谉 讻讘讚讬诐 讻"讻 讻诪讜 讞讟讬诐 讗讘诇 讛转诇讬注讜 讻诪讜 住讜讘讬谉 讗讜 谞讜爪讜转 讜讘讛讗 讗讬谉 住讘专讗 砖谞讗诪专 砖讬讛讗 讛谞驻讜讞 砖诇讛诐 讻诪砖讗讜 讜讗讘讬讬 谞诪讬 诪讜讚讛 讘讝讛 讜诇驻讬 讝讛 爪专讬讱 诇讞诇拽 讘讬谉 住讜讘讬谉 讜谞爪讜转 讜讘讬谉 转讘谉 讚讛讗 转谞谉 谞诪讬 讘诪转谞讬' 转讘讜讗讛 讜讛讘讬讗 注诇讬讛 转讘谉 讞讬讬讘 讜注诇讬讛 谞诪讬 拽讗讬 诪驻谞讬 砖讛谞驻讜讞 拽砖讛 讻诪砖讗讜讬 讜爪专讬讱 诇讜诪专 讚转讘谉 谞诪讬 讬砖 诇讜 诪砖拽诇 拽爪转 讜讚讜讞拽:


讚"讛 讚拽讗 讬讛讬讘 诇讬讛 讟驻讬 驻讜专转讗 讜讻讜' 讻爪"诇:





专砖"砖

讙诪专讗 砖"诪 住转诐 住驻讬谞讜转 讻讜'. 诇"讬 诪讚讜注 诇讗 谞拽讬讟 谞诪讬 注专讬讘讛 讜讘讜专谞讬:



专砖"讬 住讚"讛 讘诪讞讬拽转讗. 讜讗讬谉 讻讗谉 讗诇讗 讻讜' 讙' 拽讘讬谉 注诇 诇转讱 讻讜'. 讻"谞 讚爪"诇:



专砖"讬 讚"讛 砖讜讻专. 讘讛诪讛. 诇"讬 讻讜讜谞转讜 讗讬 诇讗驻讜拽讬 讻诇讬诐 讗转讗 讛讗 讜讚讗讬 诇讬转讗 注讬' 砖讜"注 专"住 砖"讝 讜讘讛讙专"讗 砖诐 住拽"讘:





讛讙讛讜转 讬注讘"抓

专砖"讬 讚"讛 诪砖讜讬 诇讬砖谞讗 讻讜' 住讜讻讛 讚诇"讚. 谞"讘 讜驻住讞讬诐 讚状诇:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 拽讘 诇讻转祝 讜讻讜' 诇拽诪谉 驻专讬讱. 注讬' 转砖讜讘转 讛专"砖 讛诇讜讬 讞讗"讞 住讬' 讻:





驻谞讬 讬讛讜砖注

讛砖讜讻专 讗转 讛讗讜诪谞讬谉 驻专拽 砖砖讬


讘诪砖谞讛 讻诇 讛讗讜诪谞讬谉 砖讜诪专讬 砖讻专 讛谉 讻讜' 讛诇讜讛讜 注诇 讛诪砖讻讜谉 砖"砖 专讘讬 讬讛讜讚讛 讗讜诪专 讛诇讜讛讜 诪注讜转 砖"讞 讻讜' 讜驻专砖"讬 讘讟注诪讗 讚转"拽 讚讗驻讬诇讜 讘诪注讜转 砖"砖 诪砖讜诐 砖讻专 诪爪讜讛 讜讘讟注诪讗 讚专"讬 诪驻专砖 讚诇讬转 诇讬讛 砖讻专 诪爪讜讛 诇注谞讬谉 讚讬谞讗 注讻"诇. 讜诇讻讗讜专讛 讬砖 诇转诪讜讛 讘诇' 专砖"讬 讚讛讗 诪诪讛 砖诪驻专砖 讚讟注诪讗 讚转"拽 诪砖讜诐 砖讻专 诪爪讜讛 讻讜讜谞转讜 诪讘讜讗专 讚诪砖诪注 诇讬讛 注讬拽专 讟注诪讗 讚诪转谞讬转讬谉 讻诪住拽谞转 讛砖"住 诇拽诪谉 讘住讜祝 讛住讜讙讬讗 讚讛诇讜讛讜 注诇 讛诪砖讻讜谉 讚诪住拽讬谞谉 讚专"讗 讜专"注 驻诇讬讙讬 讘讚专讘 讬讜住祝 讜讻诪"砖 讛驻讜住拽讬诐 诇讛讚讬讗 讘砖讬讟转 专砖"讬 砖住讜讘专 讚讛诇讻讛 讻专讘 讬讜住祝 诇讙讘讬 专讘讛 砖讻"讻 诇讛讚讬讗 诇拽诪谉 讚专讘讛 讜讚讗讬 转谞讗讬 讛讬讗 讜诪诇转讗 讚专讘 讬讜住祝 诪讬转讜拽诪讗 讗诇讬讘讗 讚讻"注 讜诪砖"讛 诪驻专砖 专砖"讬 讘驻砖讬讟讜转 讚转"拽 讜专' 讬讛讜讚讛 谞诪讬 讘驻专讜讟讛 讚专"讬 驻诇讬讙讬 讜讗"讻 诇驻"讝 拽砖讬讗 讟讜讘讗 讛讬讗讱 讻转讘 专砖"讬 讚专' 讬讛讜讚讛 诇讬转 诇讬讛 砖讻专 诪爪讜讛 诇讚讬谞讗 讜诇讬转 诇讬讛 讚专"讬 讜讗"讻 讗讻转讬 讛讜讬 诪诇转讗 讚专"讬 讻转谞讗讬 讜讗诪讗讬 诇讗 诪驻专砖 讘驻砖讬讟讜转 诇讙诪专讬 讻诪住拽谞转 讛砖"住 诇拽诪谉 讚讻"注 讗讬转 诇讛讜 讚专"讬 讜讘诪诇讜讛 爪专讬讱 诇诪砖讻讜谉 拽诪讬驻诇讙讬 讜讟注诪讗 讚诪"讚 砖"讞 讛讬讬谞讜 诪砖讜诐 讚诇讗讜 诪爪讜讛 拽注讘讬讚 砖诇讛谞讗转讜 讛讜讗 诪转讻讜讬谉. 讜讛谞诇注"讚 讘讝讛 讚专砖"讬 讝"诇 住讜讘专 讚讛讗 讚讗诪专讬谞谉 诇拽诪谉 讚讻"注 讗讬转 诇讛讜 讚专"讬 讜讚讞拽讬谞谉 诇讗讜拽诪讬 诪转谞讬转讬谉 讜讘专讬讬转讗 讘诪诇讜讛 爪专讬讱 诇诪砖讻讜谉 讚讜拽讗 讛讬讬谞讜 讚专讱 讚讞讬讬讛 讘注诇诪讗 讻讚讗砖讻讞谉 讘砖"住 讘讻诪讛 讚讜讻转讬 讚讗诪专讬谞谉 诇讬诪讗 讻转谞讗讬 讜讚讞讛 讚讗驻砖专 诇讗讜拽诪讬 讻讻"注 诪砖讗"讻 诇拽讜砖讟讗 讚诪诇转讗 诇注谞讬谉 讚讬谞讗 讗讬谉 讗谞讜 爪专讬讻讬谉 诇讚讞讜拽 讜诇讗讜拽诪讬 诪转谞讬转讬谉 讜讘专讬讬转讗 讘讚讜讞拽讗 讘诪诇讜讛 爪专讬讱 诇诪砖讻讜谉 讚讜拽讗 诇驻讞讜转 诪讚诪讬讜 砖讗讬谉 讝讛 诪诇砖讜谉 讛诪砖谞讛 讜讘专讬讬转讗 讻诇诇 讜讟驻讬 讗讬转 诇谉 诇讗讜拽诪讬 讘专讜讜讞讗 讚讛谞讱 转谞讗讬 讚诪转谞讬' 讜讘专讬讬转讗 讘讚专讘讛 讜专"讬 拽诪讬驻诇讙讬 讜讗驻"讛 讛讜讬 砖驻讬专 讛诇讻讛 讻专"讬 诇讙讘讬 专讘讛 讻讬讜谉 讚专讘讛 讻专"讗 讚砖诪讜转讬 讛讜讗 讜专"讬 讻专"注 讚拽讬"诇 讛诇讻讛 讻专"注 诪讞讘讬专讬讜 讜诪讻"砖 讚转"拽 讚诪转谞讬转讬谉 谞诪讬 讻专"讬 住"诇 讜讬讞讬讚 讜专讘讬诐 讛诇讻讛 讻专讘讬诐. 讜注讜讚 谞专讗讛 诇讬 讚诇' 住讜讙讬讗 讚砖诪注转讬谉 讘住诪讜讱 讛讻专讬讞讜 诇专砖"讬 诇驻专砖 讻谉 讜讛讬讬谞讜 诪讚砖拽讬诇 讜讟专讬 讛砖"住 讟讜讘讗 讘讘讘讗 讚专讬砖讗 讚拽转谞讬 讛讗讜诪谞讬谉 砖"砖 讚讗转讬讗 讚诇讗 讻专"诪 讚讗诪专 砖讜讻专 讻砖"讞 讜诪住讬拽 讛砖"住 诇注讜诇诐 专"诪 讻讜' 讜讗讬 住"讚 讚住讬驻讗 讚诪转谞讬转讬谉 讗讬讬专讬 讘诪诇讜讛 爪专讬讱 诇诪砖讻讜谉 讚讜拽讗 讗"讻 拽砖讬讗 讚专' 讬讛讜讚讛 讗讚专"讬 讚讻讬讜谉 讚诇诪讗讬 讚诪砖诪注 讛砖转讗 讚专"讬 住"诇 讚砖讜讻专 讻砖"砖 讚诪讬 讗"讻 讗诪讗讬 拽讗诪专 讘讛诇讜讛讜 诪注讜转 砖"讞 谞讛讬 讚诇讗讜 诪爪讜讛 拽注讘讬讚 讚诇讗 砖讬讬讱 讛讗讬 讚专讘 讬讜住祝 诪"诪 讗讻转讬 诇讛讜讬 砖"砖 诪讟注诐 砖讜讻专 讚讻讬讜谉 讚爪专讬讱 诇诪砖讻讜谉 诇讛砖转诪砖 讘讜 讜诇驻讞讜转 诪讚诪讬讜 讛讬讬谞讜 砖讜讻专 诪诪砖 讻诪"砖 讛驻讜住拽讬诐 讜讻"讻 讘住驻专 转讜专转 讞讬讬诐 诇拽诪谉 讗注"讻 讚讘讻诇 讛讗讬 砖拽诇讗 讜讟专讬讗 讚讘注讬谞谉 诇诪讬诪专 诪注讬拽专讗 讚砖讜讻专 诇专"诪 讛讜讬 讻砖讜诪专 讞谞诐 讜诇专"讬 讻砖讜诪专 砖讻专 讜诇讗 诪讞诇拽讬谞谉 讗"讻 转讜 诇讗 诪讬转讜拽诪讗 诪转谞讬转讬谉 讻诇诇 讘诪诇讜讛 爪专讬讱 诇诪砖讻讜谉 讗诇讗 讘住转诐 诪砖讻讜谉 讚注诇诪讗 讚诇讗 讚诪讬 诇砖讜讻专 讻诇诇 讜讗驻"讛 诇转"拽 讛讜讬 砖"砖 诪砖讜诐 砖讻专 诪爪讜讛 讚专"讬 讜专' 讬讛讜讚讛 诇讬转 诇讬讛 讚专"讬 诇讚讬谞讗 讻驻讬' 专砖"讬. 诪讬讛讜 讛讗 讚诪讜拽诪讬谞谉 诇拽诪谉 讘诪诇讜讛 爪专讬讱 诇诪砖讻讜谉 拽诪讬驻诇讙讬 讛讬讬谞讜 诪砖讜诐 讚住"诇 注讬拽专 讻讗讬讚讱 砖讬谞讜讬讗 讚讘住诪讜讱 讻专讘讛 讘专 讗讘讜讛 讚诪讞诇讬祝 讜转谞讬 讜讗"讻 专' 讬讛讜讚讛 诇讟注诪讬讛 讚讗注"讙 讚讘讻讛"讙 讘诪诇讜讛 爪专讬讱 诇诪砖讻讜谉 讛"诇 砖讜讻专 诪"诪 讛讗 住"诇 诇专"讬 讚砖讜讻专 讻砖"讞 讚诪讬 讻谉 谞"诇 谞讻讜谉 讘注讝讛"讬 讘砖讬讟转 专砖"讬 讜讚讜"拽. 讜注讬讬谉 注讜讚 讘住诪讜讱:


转讜住驻讜转 讘讚"讛 谞讬诪讗 转谞谉 住转诪讗 讚诇讗 讻专"诪 诪讚诪讛 诇讬讛 讗讜诪谉 诇砖讜讻专 讻讜' 讗注"驻 砖讗讬谞讜 谞讜讟诇 砖讻专 注诇 讛砖诪讬专讛 讻讜' 讛"谞 砖讜讻专 讻讜' 注住"讛. 讜讻谉 诪讘讜讗专 讙"讻 诪诇砖讜谉 专砖"讬 讜谞专讗讛 砖讛讜爪专讻讜 诇讻讱 诪砖讜诐 讚讘诇讗"讛 诇讗 砖讬讬讱 诇讚诪讜转 讻诇诇 讗讜诪谉 诇砖讜讻专 讚砖讻讬专讜转 诇讬讜诪讗 诪诪讻专 讛讜讗 讜讻诇 诪砖讱 讛砖讻讬专讜转 讻诇 讛谞讗讜转 砖诇讜 讚诪讬 拽爪转 诇砖讜讗诇 讗诇讗 讚注讬拽专 拽讜砖讬转 讛讙诪专讗 讚诪讚诪讬 诇讛讚讚讬 讛讬讬谞讜 诪讛讗讬 讟注诪讗 讙讜驻讗 讚讻讬讜谉 讚讗驻讬诇讜 讘砖讜讻专 讚讗讬讻讗 讻诇 讛谞讱 讟注诪讬 诇诪注诇讬讜转讗 诇诪讬讛讜讬 砖"砖 讜驻砖讟讗 讚拽专讗 谞诪讬 讛讻讬 诪砖诪注 讚讘注谞讬谞讗 讚砖讜讗诇 讚讞讬讬讘讬讛 拽专讗 讘砖讘讜专讛 讜诪转讛 诪住讬讬诐 住讬驻讗 讚拽专讗 讜讗诐 砖讻讬专 讛讜讗 讘讗 讘砖讻专讜 讚诪砖"讛 诇讗 讚诪讬 诇砖讜讗诇 砖讻诇 讛谞讗讜转 砖诇讜 讘讞谞诐 诪砖讗"讻 讝讛 砖讛谞讗转讜 讘讗 讘砖讻专讜 讗"讻 诪诪讬诇讗 讛讜讬 诪砖诪注 讚砖讜诪专 砖讻专 诪讬讛讗 讛讜讬 讜讗驻"讛 拽讗诪专 专"诪 讚诇讗 讛讜讬 讗诇讗 砖"讞 讜注"讻 讛讬讬谞讜 诪砖讜诐 讚驻砖讬讟讗 诇讬讛 诇专"诪 诪住讘专讗 讚诇注讜诇诐 诇讗 砖讬讬讱 讚讬谉 砖"砖 讗诇讗 讻砖谞讜讟诇 砖讻专 讘驻讬' 注诇 讛砖诪讬专讛 讜诪砖"讛 讚讞讬拽 诇驻专砖 诇讬砖谞讗 讚拽专讗 讚讘讗 讘砖讻专讜 诇讗讬讚讱 讙讬住讗 讗"讻 讻"砖 砖讗讬谉 诇谞讜 诇讜诪专 讘讗讜诪谉 讚讛讜讬 砖"砖 讻谉 谞专讗讛 诇讬 讘讻讜讜谞转 专砖"讬 讜讛转讜住驻讜转:


转讜住驻讜转 讚"讛 讚拽讗 转驻讬住 诇讬讛 讗讗讙专讬 讛讜讬 砖"砖 讜讗"转 讛讗 讚转谞谉 讘驻讬专拽讬谉 讛诇讜讛讜 注诇 讛诪砖讻讜谉 讻讜' 讜讚讞讬拽 诇讗砖讻讜讞讬 讟注诪讗 讻讜' 诇讬诪讗 讟注诪讗 讚讘讛讛讬讗 讛谞讗讛 讚转驻讬住 诇讬讛 讗讞讜讘讬讛 讻讜' 注讻"诇. 讜讬砖 诇转诪讜讛 讟讜讘讗 讚诇讻讗讜专讛 讗讬谉 诪拽讜诐 诇拽讜砖讬 讝讜 讻诇诇 讚讜讚讗讬 讗讬 讗驻砖专 诇讗讜拽诪讬 诇拽诪谉 讟注诪讗 讚转"拽 讚诪转谞讬转讬谉 讜讚专"注 讚讛诪诇讜讛 注诇 讛诪砖讻讜谉 砖"砖 讚转驻讬住 诇讬讛 讗讞讜讘讬讛 讻讚讗诪专讬谞谉 讛讻讗 诇砖讬谞讜讬讗 拽诪讗 讚讛讗 诇讛讗讬 砖讬谞讜讬' 讘注讬 诇诪讬诪专 讚讗注"讙 讚诇专"诪 砖讜讻专 讛讜讬 讻砖讜诪专 讞谞诐 讻讬讜谉 砖讗讬谞讜 谞讜讟诇 砖讻专 注诇 砖诪讬专转讜 讗驻"讛 住讜讘专 专"诪 讚讗讜诪谉 讛讜讬 砖讜诪专 砖讻专 诪讛"讟 讚转驻讬住 诇讬讛 讗讗讙专讬' 砖讛讜讗 讟注诐 讞砖讜讘 讻讗讬诇讜 拽讬讘诇 砖讻专 注诇 讛砖诪讬专讛 讗"讻 诇驻"讝 讻"砖 讚拽砖讛 讚专"讬 讗讚专"讬 讚诇诪讗讬 讚住"诇 诇专"讬 讚讗驻讬诇讜 砖讜讻专 讛讜讬 讻砖"砖 讗"讻 讗诪讗讬 拽讗诪专 讚讛诇讜讛讜 诪注讜转 砖"讞 讚诇讬转 诇讬讛 砖讻专 诪爪讜讛 讚讗讻转讬 诇讬讛讜讬 砖"砖 诪讟注诪讗 讚转驻讬住 诇讬讛 讗讞讜讘讬讛 讜讗"讻 讛"诇 驻诇讜讙转讗 讚专"诪 讜专"讬 讘诪转谞讬转讬谉 讻住讘专讜转 讛驻讜讻讜转 讚诇专"诪 诪诇讜讛 注诇 讛诪砖讻讜谉 注讚讬祝 诪砖讜讻专 讜诇专"讬 讛讜讬 讗讬驻讻讗 讜讗"讻 诪讛讗讬 讟注诪讗 讙讜驻讗 诇讗 谞讬讞讗 诇讬讛 诇转诇诪讜讚讗 诇拽诪谉 诇讗讜拽诪讬 诪讛讗讬 讟注诪讗 讚转驻讬住 诇讬讛 讗诇讗 诪讟注诪讗 讗讞专讬谞讗 讜诇讬转 诇讬讛 讛讱 住讘专讗 讚转驻讬住 诇讬讛 讛讜讬 砖"砖 讜讛讬讬谞讜 讻砖讬谞讜讬讗 讚讗讬讘注讬转 讗讬诪讗 讻讚诪讞诇讬祝 专讘讛 讘"讗 讜转谞讬 讚诇专"讬 砖讜讻专 讜讗讜诪谉 谞诪讬 讛讜讬 砖讜诪专 讞谞诐 讜诇专"诪 讘讻讜诇讛讜 讛讜讬 砖"砖 讜诇讗讜 诪讟注诪讗 讚转驻讬住 诇讬讛 讗诇讗 诪砖讜诐 砖谞讛谞讛 驻讜专转讗 讻诇 讞讚 讻讚讗讬转讗 诪讬讛讜 讗驻"讛 爪专讬讻讬谉 讗谞讜 诇讞诇拽 讻住讘专转 讛转讜住驻讜转 讘转讬专讜爪诐 讜诇讗讜 诪讟注诪讬讬讛讜 砖讛讻专讬讞讜 讻谉 诪住讜讙讬讗 讚诇拽诪谉 讗诇讗 诪讛讗讬 讟注诪讗 讙讜驻讗 砖讻转讘转讬 讚诪住讜讙讬' 讚砖诪注转讬谉 讙讜驻讗 诪讜讻讞 讚爪专讬讱 诇讞诇拽 讚讗诇转"讛 诇砖讬谞讜讬' 拽诪讗 讚讗讬转 诇讬讛 讛讱 住讘专讗 讚讛讬讻讗 讚转驻讬住 诇讬讛 讛讜讬 砖"砖 讗"讻 讗讻转讬 讻"砖 讚拽砖讛 讚专"讬 讗讚专"讬 讻讚驻专讬砖讬转 讜诇砖讜谉 讛转讜住' 讘拽讜砖讬讬转诐 爪"注 讜讚讜拽 讛讬讟讘:


讙诪专讗 讜讗讬讘注讬转 讗讬诪讗 讻讚诪讞诇讬祝 讻讜' 讜驻讬' 专砖"讬 讗讬 谞诪讬 讚诪讬 讗讜诪谉 诇砖讜讻专 拽讗 诪讬转讜拽诪讗 诪转谞讬' 讻专"诪 讻讜' 讜诪讛讚专 诇讗讜拽诪讬 讻专"诪 诪砖讜诐 讚住转诐 诪砖谞讛 专"诪 讛讬讗 讜讻"讻 讛转讜住驻讜转 讘驻专拽 讛讻讜谞住 讚祝 谞"讝 讘讚"讛 讜讗讘注"讗 注"砖. 讜拽砖讬讗 诇讬 讟讜讘讗 讛讬讗讱 讗驻砖专 诇讜诪专 讚诇拽讜砖讟讗 讚诪诇转讗 诇砖讬谞讜讬' 讘转专讗 讗讜诪谉 讚讜诪讛 诇砖讜讻专 诇讙诪专讬 讚诇讗 诪砖诪注 诇讬讛 讛讗讬 讟注诪讗 讚转驻讬住 诇讬讛 讜讗"讻 诇驻"讝 讚诇专"讬 讛讜讬 谞诪讬 讗讜诪谉 砖"讞 讻诪讜 砖讜讻专 讜讗"讻 拽砖讬讗 诪转谞讬转讬谉 讚讛讻讗 诪讚驻诇讬讙 专"讬 讘住讬驻讗 讚讛诇讜讛讜 诪注讜转 讛讜讬 砖"讞 诪砖诪注 讚讘专讬砖讗 讘讗讜诪谉 诪讜讚讛 讚讘讻讛"讙 诪拽砖' 讛砖"住 讘讻诪讛 讚讜讻转讬. 讜讬砖 诇讬 诇讬讬砖讘 讜讗讬谉 诇讛讗专讬讱 讜讬讘讜讗专 拽爪转 讘住讜讙讬讗 讚诇拽诪谉 讘讛诪诇讜讛 注诇 讛诪砖讻讜谉. 诪讬讛讜 诇讜诇讬 驻讬' 专砖"讬 讛讬讛 谞专讗讛 诇讬 诇驻专砖 讚诇专讘讛 讘专 讗讘讜讛 讙讜驻讗 谞诪讬 诇讗 讚诪讬 砖讜讻专 诇讗讜诪谉 诪住讘专讗 讚讜讚讗讬 讗讜诪谉 注讚讬祝 讟驻讬 诪讟注诪讗 讚转驻讬住 诇讬讛 讗讗讙专讬' 讗诇讗 讚讗讚专讘讛 诇专讘讛 讘专 讗讘讜讛 讗诇讬诐 诇讬讛 讛讗讬 住讘专讗 讚转驻讬住 诇讬讛 讗讗讙专讬' 讟讜讘讗 讚讗驻讬诇讜 讘诪诇讜讛 注诇 讛诪砖讻讜谉 谞诪讬 砖讬讬讱 讛讗讬 讟注诪讗 诇诪讬讛讜讬 讻砖"砖 讜讻"砖 诇诪讗讬 讚诪住拽讬谞谉 讚讗讬讬专讬 讘诪诇讜讛 爪专讬讱 诇诪砖讻讜谉 诇讛砖转诪砖 讘讜 讜讻驻讬' 专"讞 讚讛讬讬谞讜 砖讗讬谞讜 专讜爪讛 诇讛诇讜讜转 诇讜 讘诇讗 诪砖讻讜谉 讗"讻 驻砖讬讟讗 讚讟驻讬 砖讬讬讱 讘讜 讛讗讬 讟注诪讗 讚转驻讬住 诇讬讛 讗讗讙专讬' 讜讗驻"讛 拽讗诪专 专讘讬 讬讛讜讚讛 讚讛诇讜讛讜 诪注讜转 砖"讞 讜讻讬 讛讬讻讬 讚诇讗 转讬拽砖讬 讚专"讬 讗讚专"讬 诪砖"讛 讛讜爪专讱 专讘讛 讘"讗 诇讛讞诇讬祝 讛砖讟讛 讜诇讜诪专 讚专"讬 住"诇 讘砖讜讻专 讻砖"讞 讜诇驻"讝 讗"砖 讟讜讘讗 讜专"讬 诇讟注诪讬讛 讜讗讛"谞 讚驻诇讬讙 讗专讬砖讗 讘诪讻"砖 讚讻讬讜谉 讚讗驻讬诇讜 讘诪诇讜讛 注诇 讛诪砖讻讜谉 讚砖讬讬讱 谞诪讬 转驻讬住 讗讗讙专讬' 诇驻讬' 专"讞 讜诇驻讬' 专砖"讬 讜讛转讜住驻讜转 注讻"驻 砖讬讬讱 讘讬讛 驻专讜讟讛 讚专' 讬讜住祝 讜讗驻"讛 拽讗诪专 讚讛讜讬 砖"讞 讻讬讜谉 砖讗讬谞讜 诪拽讘诇 砖讻专 注诇 讛砖诪讬专讛 讘驻讬专讜砖 诪讻"砖 讘讗讜诪谉. 讜讗讬 转讬拽砖讬 讗"讻 讗诪讗讬 拽讗诪专 专"讬 讛诇讜讛讜 驻讬专讜转 砖"砖 讛讗 诇讗 拽讬讘诇 砖讻专 注诇 讛砖诪讬专讛 讘驻讬专讜砖 诪砖讜诐 讛讗 诇讗 讗讬专讬讗 讻讬讜谉 讚驻讬专讜转 注讘讬讚讬 讚诪讬专拽讘讬 讜讚专讻谉 讘讻讱 讻诪讜 砖驻讬' 专砖"讬 讜讘讛讗讬 讛谞讗讛 砖诪拽讘诇 注诇讬讜 讗讞专讬讜转 讛驻讬专讜转 讛专讬 讝讛 砖讻专 驻注讜诇转讜 砖讬拽讘诇 注诇讬讜 砖诪讬专转 讛诪砖讻讜谉 转诪讜专转 讛驻讬专讜转 讚诇讗 砖讻讬讞 讻"讻 讻诪讜 讛专拽讘转 讛驻讬专讜转. 讜讛讻讬 诪砖诪注 诇讛讚讬讗 讘讬专讜砖诇诪讬 讚专' 讬讜讞谞谉 讜专' 讗讘讜讛 讘砖诐 专讬讘"讞 诪驻专砖讬 讟注诪讗 讚专' 讬讛讜讚讛 讚专讜爪讛 讗讚诐 诇讬转谉 讻诪讛 讜诇诪讻讜专 驻讬专讜转讬讜 注"讬 诪砖讻讜谉 注"砖. 讜注讜讚 讚讘诇讗"讛 讛讗 讚诪讞诇讬祝 专讘讛 讘"讗 讜转谞讬 诇讗讜 诪砖讜诐 讚讘注讬 诇讗讜拽诪讬 住转诐 诪转谞讬转讬谉 讚讛讻讗 讻专"诪 讗诇讗 讻讬 讛讬讻讬 讚转讬转讜拽诐 住转诐 诪转谞讬转讬谉 讚砖讘讜注讜转 驻' 讚' 砖讜诪专讬谉 讚转谞讬 讘讛讚讬讗 讚谞讜砖讗 砖讻专 讜讛砖讜讻专 诪砖诇诪讬谉 讘讙谞讬讘讛 讜讗讘讬讚讛 诪砖"讛 诪讜拽讬 诇讛 讻专"诪 讚住转诐 诪砖谞讛 专"诪 讜讻诪"砖 讻诇 讛驻讜住拽讬诐 讜讛诪驻专砖讬诐 讜讚讜拽 讛讬讟讘:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

诪砖谞讛. 讻诇 讛讗讜诪谞讬谉 砖讜诪专讬 砖讻专 讛谉.
注讬讬谉 讘专砖"讬 (讚"讛 讻诇) 讜讝"诇 拽讘诇谞讬谉 讛诪拽讘诇讬谉 注诇讬讛谉 诇注砖讜转 讛诪诇讗讻讛 讘讘转讬讛诐 注讻"诇. 讜诪砖诪注 砖讗诐 讛讗讜诪谉 注讜讘讚 讘讘讬转 讛讘注诇讬诐 讗讬谞讜 砖讜诪专 砖讻专 诇讛转讞讬讬讘 讘讙谞讬讘讛 讜讗讘讬讚讛. 讜讬砖 诇讛注讬专 讚讘砖诇诪讗 诇驻讬 讛驻讬专讜砖 讘讙诪' 讚讛讗讜诪谉 讛讜讬 砖"砖 讘讛讛讬讗 讛谞讗讛 讚转驻讬砖 诇讬讛 讗讗讙专讬讛, 讗讝讬 讬"诇 讚讘讘讬转 讛讘注诇讬诐 诇讗 讛讜讬 砖"砖 讻讬 讘讘讬转 讘注诇讬诐 讗讬谞讜 转讜驻住讜 诇诪砖讻讜谉 讗讗讙专讬讛. 讗讱 爪"注 诇驻讬 讛诇讬砖谞讛 讘转专讗 讚讛讜讬 砖"砖 讻诪讜 砖讜讻专, 讜诇讻讗讜专讛 讛讟注诐 讛讜讬 诪砖讜诐 讚谞讛谞讛 诪诪讛 讚拽讗 砖讘讬拽 讻讜诇讬 注诇诪讗 讜讗讙讬专 诇讬讛 诇讚讬讚讬讛 讻诪讜 讘砖讜讻专 讚谞讛谞讛 诪砖讜诐 讚诪讜讙讬专 诇讬讛 诇讚讬讚讬讛, 讜讗"讻 拽砖讛 诇诪讛 讗讬谞讜 谞诪讬 砖"砖 讙诐 讻砖注讜讘讚 讘讘讬转 讛讘注诇讬诐. 讜注讜讚 爪"注, 讚驻砖讟讜转 诇砖讜谉 专砖"讬 诪砖诪注 讚讘讘讬转 讛讘注诇讬诐 讗讬谞讜 砖讜诪专 讻诇诇, 讜讗驻讬诇讜 讚讬谉 砖"讞 讗讬谉 诇讜, 讜拽砖讛 诇诪讛 讗讬谞讜 讗驻讬诇讜 砖讜诪专 讞谞诐. 讜讬注讜讬讬谉 讘专诪讘"诐 (驻"讬 诪讛诇' 砖讻讬专讜转 讛诇"讙) 砖讻' 讜讝"诇 讻诇 讛讗讜诪谞讬谉 砖讜诪专讬 砖讻谉 讛谉 注讻"诇, 讜讛专诪讘"诐 讗讬谞讜 诪讞诇拽 讻专砖"讬 讘讬谉 讻砖注讜讘讚 讘讘讬转讜 讗讜 讘讘讬转 讛讘注诇讬诐, 讜爪专讬讱 讘讬讗讜专 讘讬住讜讚 诪讞诇讜拽转诐.
讜谞专讗讛 诇讘讗专 注驻讬"诪 讚讗讬转讗 讘讙诪' 讘"拽 (讚祝 拽讜:) 砖讗讬谉 讞讬讜讘 讟讜注谉 讟注谞转 讙谞讘 讞诇 讘拽讟谉 砖讛驻拽讬讚 驻拽讚讜谉 讗爪诇 砖讜诪专 讚讻转讬讘 讻讬 讬转谉 讗讬砖 讗诇 专注讛讜 讻住祝 讗讜 讻诇讬诐 诇砖诪讜专, 讗讬砖 驻专讟 诇拽讟谉 诪诇诪讚 砖讗讬谉 谞转讬谞转 拽讟谉 讻诇讜诐. 讜讘讘讬讗讜专 讚讬谉 讛讙诪专讗 砖讗讬谉 谞转讬谞转 拽讟谉 讻诇讜诐 驻诇讬讙讬 讛专诪讘"诐 讜讛专讗讘"讚. 讚讻转讘 讛专诪讘"诐 讘驻"讘 诪讛诇' 砖讻讬专讜转 (讛诇"讝) 讜讝"诇 拽讟谉 砖讛驻拽讬讚 讘讬讚 讙讚讜诇 讗讜 讛砖讗讬诇讜 讛专讬 讝讛 讛讙讚讜诇 谞砖讘注 砖讘讜注转 讛砖讜诪专讬诐 诇拽讟谉. 讛讜专讜 专讘讜转讬 砖讗讬谉 讝讛 谞砖讘注 讘讟注谞转 讛拽讟谉 讻讚讬 砖谞讗诪专 讗讬谉 谞砖讘注讬谉 注诇 讟注谞转 拽讟谉 砖讻诇 讛砖讜诪专讬谉 砖讘讜注转谉 砖讘讜注转 砖诪讗 讛讬讗 注讻"诇. 讜讛砖讬讙 注诇讬讜 讛专讗讘"讚 讜讝"诇 讗"讗 讜专讘讜转讬 讛讜专讜 讜讗谞讬 诪住讻讬诐 注诪讛诐 砖讗讬谞讜 谞砖讘注 讻诇诇 讜讗驻讬诇讜 讛讬住转 砖讗讬谉 谞转讬谞转 拽讟谉 讻诇讜诐 讜讗诐 驻拽讚讜谉 讗讬谉 讻讗谉 砖讘讜注讛 讗讬谉 讻讗谉 讜讗驻讬诇讜 讻讗讘讬讚讛 讗讬谞讜 讚讗讘讬讚讛 讗转讬讗 诪讻讞 讘谉 讚注转. 讜转诪讛 注诇 注爪诪讱 讚讻讜诇讛 驻专砖转讗 注讬拽专 讘砖讘讜注转 讛砖讜诪专讬诐 讜注诇讛 拽讗诪专 讗讬砖 驻专讟 诇拽讟谉. 讜注讜讚 注诇 讜讚讗讬 砖诇讜 讗讬谉 谞砖讘注讬谉 注诇 住驻拽 砖诇讜 谞砖讘注讬谉 注讻"诇.
讜诪讘讜讗专 讚讗诇讬讘讗 讚讛专讗讘"讚 讚砖诪讬专讛 讗讬谞讛 讞诇讛 讻诇诇 讘谞讻住讬 拽讟谉, 讚住"诇 讚诪讙讝讬讛"讻 讗讬砖 驻专讟 诇拽讟谉 - 砖讗讬谉 谞转讬谞转 拽讟谉 讻诇讜诐, 谞诇诪讚 砖讗讬谉 砖诪讬专讛 讞诇讛 讻诇诇 讘谞讻住讬 拽讟谉. 诪讗讬讚讱 讛专诪讘"诐 讛讘讬讗 讗转 讛讛诇讻讛 讛诪诪注讟转 拽讟谉 讚讜拽讗 诇注谞讬谉 驻讟讜专 讟讜注谉 讟注谞转 讙谞讘 讘驻拽讚讜谉 砖诇 拽讟谉 砖讻转讘 讘驻"讚 诪讛诇' 讙谞讬讘讛 (讛诇"讟) 讜讝"诇 讛讟讜注谉 讟注谞转 讙谞讘 讘驻拽讚讜谉 砖诇 拽讟谉 讗注"驻 砖谞转谉 诇讜 讻砖讛讜讗 拽讟谉 讜转讘注讜 讻砖讛讜讗 讙讚讜诇 讜谞砖讘注 讜讗讞"讻 讘讗讜 注讚讬诐 讛专讬 讝讛 驻讟讜专 诪谉 讛讻驻诇 砖谞讗诪专 讻讬 讬转谉 讗讬砖 讜讗讬谉 谞转讬谞转 拽讟谉 讻诇讜诐 讜爪专讬讱 砖转讛讬讛 谞转讬谞讛 讜转讘讬注讛 砖讜讬谉 讘讙讚讜诇 注讻"诇. 讜诪讘讜讗专 讚讛专诪讘"诐 住"诇 讚讛讙讝讬讛"讻 讗讬砖 驻专讟 诇拽讟谉 - 砖讗讬谉 谞转讬谞转 拽讟谉 讻诇讜诐, 讞诇 讚讜拽讗 讘谞讜讙注 诇驻讟讜专 讚讟讜注谉 讟注谞转 讙谞讘, 讜讗讬诇讜 砖讗专 讚讬谞讬 砖诪讬专讛 讞诇讬谉 讘谞讻住讬 拽讟谉 讻诪讜 讘讙讚讜诇.
讜谞专讗讛 砖讬砖 诇讘讗专 讗转 砖讬讟转 讛专诪讘"诐 注"驻 讛诪讘讜讗专 讘讬专讜砖诇诪讬 (驻"讚 诪诪住' 诪注"砖 讛诇"讙) 砖诪诪讛 砖讗讬谉 谞转讬谞转 拽讟谉 讻诇讜诐 诇诪讚讬诐 诇讻转讛"讻 砖讗讬谉 诇拽讟谉 讻讞 讛拽谞讗讛 讜讝"诇 讛讬专讜砖诇诪讬: 讛讻诇 诪讜讚讬诐 砖讗讬谉 诪转谞转讜 诪转谞讛 讚讻转讬讘 讻讬 讬转谉 讗讬砖, 诪转谞转 讗讬砖 诪转谞讛 讜讗讬谉 诪转谞转 拽讟谉 诪转谞讛 注讻"诇. 讜诇驻讬"讝 讬"诇 砖讻讚讬 砖转讞讜诇 砖诪讬专讛 诇注谞讬谉 讟讟"讙 讝拽讜拽讬谉 诇讚注转 诪拽谞讛 砖诇 讛诪驻拽讬讚. 讜讛专讬 讬砖 讞诇讜转 砖诐 讛拽谞讗讛 讘讛驻拽讚转 驻拽讚讜谉 讚注诇诪讗, 讜讻讚讞讝讬谞谉 诪诪讛 砖转讬拽谞讜 诪砖讬讻讛 讘砖讜诪专讬谉 (讘"拽 讚祝 注讟.) 讜拽讟谉 讗讬谞讜 讘专 讛拽谞讗讛, 讜诇驻讬讻讱 讗讬谞讜 讬讻讜诇 诇讛拽谞讜转 讗转 讛驻拽讚讜谉 砖诇讜 诇专砖讜转 讛砖讜诪专, 讜讚讬谉 讟讟"讙 讞诇 讚讜拽讗 讘驻拽讚讜谉 砖讛驻拽讬讚 讛诪驻拽讬讚 讗讜转讜 讘讚专讱 讛拽谞讗讛 诇砖讜诪专, 讗讱 诇讗 讘砖讜诪专 砖诇 拽讟谉. 诪砖讗"讻 砖讗专 讚讬谞讬 砖诪讬专讛 讗讬谞诐 转诇讜讬讬诐 讘讛拽谞讗转 讛诪驻拽讬讚 讜讞诇讬谉 讗祝 讘拽讟谉, 讻讬 讛诐 讞诇讬谉 诪讞诪转 拽讘诇转 讛砖诪讬专讛 诪爪讚 讛砖讜诪专 讜诇讗 诪讞诪转 讛拽谞讗转 讛诪驻拽讬讚58.
讜诇驻讬"讝 讬讜爪讗 砖讬砖 砖谞讬 讚讬谞讬诐 讘砖讜诪专讬诐: 讗) 讚讬谉 砖诇 拽讘诇转 讗讞专讬讜转 讜讞讬讜讘讬诐 诪爪讚 讛砖讜诪专; 讘) 讚讬谉 诪住讬专转 讛驻拽讚讜谉 诇专砖讜转 讛砖讜诪专 诪讚注转 讛诪驻拽讬讚. 讜讛专诪讘"诐 住讜讘专 讚讚讬谉 讟讟"讙 转诇讜讬 讘诪住讬专转 讜讻谞讬住转 讛驻拽讚讜谉 诇专砖讜转 讛砖讜诪专, 讜诇讻谉 讛讚讬谉 讚讟讟"讙 讗讬谞讜 讞诇 讘拽讟谉 砖讛驻拽讬讚. 讗讱 砖讗专 讚讬谞讬 砖讜诪专 讗讬谞诐 转诇讜讬讬诐 讘讻谞讬住转 讛驻拽讚讜谉 诇专砖讜转 讛砖讜诪专, 讜诪砖讜"讛 讛谉 讞诇讬谉 讗祝 讘拽讟谉 讛诪驻拽讬讚. 诪讗讬讚讱 讛专讗讘"讚 住讜讘专 讚诇讬讻讗 讞诇讜转 砖诪讬专讛 讻诇诇 讘诪驻拽讬讚 拽讟谉, 诪砖讜诐 讚住"诇 讚拽讟谉 讗讬谞讜 讬讻讜诇 诇诪住讜专 讗转 讛驻拽讚讜谉 诇专砖讜转 讛砖讜诪专, 讚诇讬转 诇讬讛 讚注转, 讜诇驻讬讻讱 讻诇 讚讬谞讬 砖讜诪专 讗讬谞诐 讞诇讬谉 讘诪驻拽讬讚 拽讟谉, 讚砖诪讬专讛 讞诇讛 专拽 讘驻拽讚讜谉 砖谞讻谞住 诇专砖讜转 讛砖讜诪专 讜诇讗 讻砖谞砖讗专 讛驻拽讚讜谉 讘专砖讜转 讘注诇讬讜.
讜诇讻讗讜专讛 讬砖 注讜讚 专讗讬讜转 讗讞专讜转 讚讬砖 讛诇讻讛 讚讛驻拽讚讜谉 谞诪住专 诇专砖讜转 讛砖讜诪专 - 讜讞诇讜转 讚讬谉 砖诪讬专讛 讗讬谞讛 专拽 讞诇讜转 讚讬谉 讞讬讜讘 讗讞专讬讜转 注诇 讛驻拽讚讜谉. 讗) 诪讚讬谉 砖讜诪专 砖诪住专 诇砖讜诪专 讚诇讞讚 转谞讗 (诇注讬诇 诇讛 讘) 讛砖讜诪专 讛砖谞讬 诪砖诇诐 诇砖讜诪专 讛专讗砖讜谉 讜讗驻讬诇讜 讘诪拽讜诐 砖讛专讗砖讜谉 驻讟讜专 诪诇砖诇诐 诇讘注诇讬诐, 讻讬 讛专讗砖讜谉 讛讜讬 讛讘注诇讬诐 讻诇驻讬 讛砖谞讬. 讜诇讻讗讜专讛 讛讟注诐 讘讝讛 讛讜讗 诪砖讜诐 讚讛驻拽讚讜谉 讘专砖讜转 讛砖讜诪专 讛专讗砖讜谉 砖谞诪住专 诇专砖讜转讜 诪讛讘注诇讬诐. 讘) 拽讬讬"诇 (驻住讞讬诐 讛 讘) 讚讞诪抓 砖诇 谞讻专讬 讚讛讜讬 讘讘讬转 砖讜诪专 讬砖专讗诇 讘驻住讞 讚讛砖讜诪专 注讜讘专 注诇 讘诇 讬专讗讛 讜讘诇 讬诪爪讗 诪讻讬讜谉 讚讛讞诪抓 讛讜讬 讘专砖讜转讜, 讚注驻"讬 讚讬谉 谞讞砖讘 讛讜讗 诇讘注诇 讛讞诪抓 讻讬 讞诇 诇讜 诪拽爪转 拽谞讬谉 讘讞诪抓 讚拽讘诇 诪讘注诇讬讜 讛讙讜讬 砖诪住专 讗转 讛讞诪抓 诇专砖讜转 讛砖讜诪专, 讜诪砖讜"讛 讞诇 讚讬谉 讘注诇讬诐 诇砖讜诪专 讬砖专讗诇 讘谞讜讙注 诇讘诇 讬专讗讛 讜讘诇 讬诪爪讗.59
讜诇驻讬"讝 讬"诇 讚专砖"讬 讚讬讚谉 住"诇 讻讛专讗讘"讚, 讚砖诪讬专讛 诇讻诇 讚讬谞讬讛 讞诇讛 专拽 讻砖讛驻拽讚讜谉 谞诪住专 诇专砖讜转 讛砖讜诪专, 讜诇讻谉 讚讜拽讗 讗诐 讛讗讜诪谉 诇拽讞 讗转 讛讞驻爪讗 诇专砖讜转讜 讛讜"诇 砖讜诪专, 讗讱 诇讗 讗诐 讛讞驻爪讗 注讚讬讬谉 讘讘讬转 讘注诇讬讜 讜讛讗讜诪谉 注讜讘讚 砖诐 - 讚诇讗 谞诪住专 讛驻拽讚讜谉 诇专砖讜转 讛砖讜诪专, 讜诇讻谉 讛专讬讛讜 驻讟讜专 诇讙诪专讬. 讜讬"诇 讚专砖"讬 讗讝讬诇 诇砖讬讟转讜 (讘讘"拽 拽讜 讘) 讚砖讜诪专 驻拽讚讜谉 讚拽讟谉 讗讬谞讜 砖讜诪专 讻诇诇 讜讻讚注转 讛专讗讘"讚. 讜诇驻讬"讝 讬"诇 讚讛专诪讘"诐 驻诇讬讙 注诇讬讜 讘谞讜讙注 诇讗讜诪谉, 讜住讜讘专 讚讗讜诪谉 讛讜讬 砖讜诪专 讗祝 讘讘讬转 讛讘注诇讬诐 讜讛专诪讘"诐 讗讝讬诇 诇砖讬讟转讜 讘拽讟谉 讚住讜讘专 讚讛讜讬 砖讜诪专 讞讜抓 诪诇注谞讬谉 讟讟"讙, 讚讛"讛 讘讗讜诪谉 讛注讜讘讚 讘讘讬转 讛讘注诇讬诐 讚讛讜讬 砖讜诪专 (讞讜抓 诪诇讙讘讬 讟讟"讙).
讗讜诇诐 诇讻讗讜专讛 爪"注 讘讝讛, 讚诇注讬诇 讘砖讬注讜专讬诐 (讚祝 注讟: 讚"讛 讛砖讜讻专 讗转 讛住驻讬谞讛 讜驻专拽讛 诇讛 讘讞爪讬 讛讚专讱) 讘讬讗专谞讜 讚讻砖讘注诇 讛住驻讬谞讛 谞讜住注 讘住驻讬谞转讜 注诐 讛砖讜讻专 讗讝讬 讞诇讛 讞诇讜转 讚讬谉 砖诪讬专转 讛砖讜讻专, 讗讱 讗讬谉 讛住驻讬谞讛 谞诪住专转 诇专砖讜转 讛砖讜讻专 诪讗讞专 砖讘注诇 讛住驻讬谞讛 注讚讬讬谉 讗讬转讜 - 讜谞"诪 诇砖讬讟转 讛专诪讘"诐 讘讗讬谉 讛砖讜讻专 专砖讗讬 诇讛砖讻讬专. 讜注讜讚 拽砖讛 诪讛讚讬谉 讘谞转谉 诇讗讜诪谞讬谉 诇转拽谉 讜拽诇拽诇讜 讚讞讬讬讘讬诐 (讘"拽 爪讞 讘) 讜诪讜讻讞 讚讗讜诪谉 讛注讜讘讚 讘讘讬转 讛讘注诇讬诐 讛讜讬 砖讜诪专 讜讞讬讬讘 讻砖驻砖注 讘诪诇讗讻转讜, 讜爪"注 讛讬讗讱 诪转讬讬砖讘 讻诇 讝讛 注诐 诪讛 砖谞转讘讗专 讘砖讬讟转 专砖"讬 砖讗讬谉 砖诪讬专讛 讞诇讛 讘讘讬转 讛讘注诇讬诐 诪讻讬讜谉 讚诇讗 谞诪住专 讛驻拽讚讜谉 诇专砖讜转 讛砖讜诪专.
讜谞专讗讛 诇讜诪专 讚讘讗诪转 讬砖 讞诇讜转 诪住讬专讛 讘诪拽爪转 诇专砖讜转 讛讗讜诪谉 诇砖诪讜专 讗祝 讘讘讬转 讛讘注诇讬诐, 讚讛讬讬谞讜 讘谞讜讙注 诇诪诇讗讻转讜 讜砖诇讗 讬拽诇拽诇 讘诪诇讗讻转讜. 砖讛专讬 诇讗 砖讬讬讱 砖讘注讛"讘 讬砖诪讜专 讜讬诪谞注 讛讗讜诪谉 诪诇拽诇拽诇, 讚诪讛 讗讬讻驻转 诇谉 砖讛讘注诇讬诐 谞诪爪讗讬诐 讗讬转讜 讘住驻讬谞讛 讗讜 砖讛讟讘讞 砖讜讞讟 讘讘讬转 讛讘注诇讬诐, 讛专讬 诇注谞讬谉 诪诇讗讻转讜 讛驻拽讚讜谉 谞诪住专 诇讬讚讬 讛讗讜诪谉 讜讘专砖讜转讜 讛讜讗 诇转拽谉 讗讜 诇拽诇拽诇, 讜诇讻谉 讬"诇 讚诇注谞讬谉 注爪诐 讛诪诇讗讻讛 讛驻拽讚讜谉 谞诪住专 诇专砖讜转 讛讗讜诪谉 诇砖诪讬专讛. 讗讜诇诐 讬"诇 讚诇注谞讬谉 讚讘专讬诐 讗讞专讬诐, 讻讙讜谉 诇注谞讬谉 讙谞讬讘讛 诇讗 谞诪住专 讛讞驻爪讗 诇专砖讜转 讛讗讜诪谉, 砖讛专讬 讛讘注诇讬诐 注诐 讛讞驻爪讗 砖诇讛诐 讘讘讬转诐 砖诇讗 诪住专讜 讗讜转讜 诇讗讜诪谉 诇砖讜诪专讜 讘专砖讜转诐, 讜诇讻谉 诇注谞讬谉 讙谞讬讘讛 诇讗 讞诇讛 专砖讜转 讜砖诪讬专转 讛讗讜诪谉, 砖讗讬谞讜 砖讜诪专 讻诇诇 诇注谞讬谉 讙谞讬讘讛 讜讗讘讬讚讛 讜诇讚讘专讬诐 讗讞专讬诐 讛谞讜讙注讬诐 诇讟讜讘转 讛讞驻爪讗 讞讜抓 诪诪讛 砖谞讜讙注 诇诪诇讗讻转讜. 讜讘讝讛 诪讚讜讬讬拽 诇讬砖谞讗 讚专砖"讬 讚讻转讘 (讘讚"讛 砖"砖) 讜讝"诇 诇讛转讞讬讬讘 讘讙谞讬讘讛 讜讗讘讬讚讛 注讻"诇, 讚诪砖诪注 讚诇注谞讬谉 砖诇讗 诇拽诇拽诇 讘诪诇讗讻转谉 讛专讬讛谉 砖"砖 讙诐 讘讘讬转 讛讘注诇讬诐 讜诇讗 专拽 讘讘转讬讛诐 讻诪讜 讘讙谞讬讘讛 讜讗讘讬讚讛, 讚讛讞驻爪讗 谞诪住专 诇专砖讜转 讛讗讜诪谉 诇注谞讬谉 讛诪诇讗讻讛 讘诇讘讚 讜讞诇 讚讬谉 砖诪讬专讛 注诇 讛讞驻爪讗 讙诐 讗诇讬讘讗 讚砖讬讟转 专砖"讬. 讜谞专讗讛 讚讛"讛 讘住驻讬谞讛 诇注谞讬谉 讛砖讻专转讛 诇讟注讜谉 诪砖讗 谞诪住专转 讛讬讗 诇砖讜讻专 讜诇专砖讜转讜, 讜诇讻谉 讬讻讜诇 诇讛砖讻讬专讛 诇砖讜讻专 讗讞专, 讜讗讬诇讜 诇注谞讬谉 讙谞讬讘讛 讜讗讘讬讚讛 讛专讬讛讬 讘专砖讜转 讛讘注诇讬诐 讛诪砖讻讬专.
讜诇驻讬 诪讛 砖谞转讘讗专 诇讻讗讜专讛 谞专讗讛 讚讗诇讬讘讗 讚讛专讗讘"讚 讚住"诇 讚诇讬讻讗 讞诇讜转 砖诪讬专讛 讻诇诇 讘拽讟谉 砖讛驻拽讬讚 讗转 谞讻住讬讜 诇砖讜诪专, 讗"讻 讬"诇 讚讞诪抓 砖诇 谞讻专讬 拽讟谉 砖讛驻拽讬讚 讗转 讞诪爪讜 诇讬砖专讗诇 诇砖诪讜专 讗讜转讜 讗讬谞讜 诪讞讬讬讘 讗转 讛讬砖专讗诇 讘讘诇 讬专讗讛 讜讘讘诇 讬诪爪讗. 讜注讜讚 谞专讗讛 讚讗讜诪谉 讚讘注诇讬诐 拽讟谞讬诐 砖拽诇拽诇 讜驻砖注 讘诪诇讗讻转讜 讛专讬讛讜 驻讟讜专, 诪讻讬讜谉 讚讗讬谞讜 砖讜诪专 砖诇 讛拽讟谉 讻诇诇. 讘专诐 讬砖 诇讚讜谉 讘讝讛, 讚讬"诇 讚讞讬讜讘 砖讜诪专 砖诇 讞诪抓 讞诇 诪驻谞讬 讚讬谉 讙讜专诐 诇诪诪讜谉 讘注诇诪讗 讜诇讗 诪砖讜诐 讞诇讜转 讚讬谉 砖诪讬专讛60, 讜诇驻讬"讝 讬"诇 讚讗祝 讘诪驻拽讬讚 拽讟谉 讛砖讜诪专 讞讬讬讘, 讚讛讗 讛讬砖专讗诇 讛转讞讬讬讘 讘讛转讞讬讬讘讜转 诪诪讜谉 讘注诇诪讗 诇砖诪讜专 讗转 讞诪爪讜 砖诇 讛谞讻专讬 讛拽讟谉, 讜讗注"驻 讚诇讗 讞诇讛 讞诇讜转 讚讬谉 砖诪讬专讛 注"驻 讚讬谉. 讜讘讗讜诪谉 砖拽诇拽诇 讘诪诇讗讻转讜 讬转讻谉 诇讜诪专 讚讞讬讬讘 诇砖诇诐 诪讚讬谉 诪讝讬拽 讜诇讗 诪讚讬谉 砖讜诪专, 讜诪砖讜"讛 讞讬讬讘 讗祝 讘讘注诇讬诐 拽讟谉61.
讙诪'. 砖讜讻专 讻讬爪讚 诪砖诇诐. 讬砖 诇注讬讬谉 讘讘讬讗讜专 讛诪讞诇讜拽转 砖讘讬谉 专"诪 讜专"讬 讛讗诐 砖讜讻专 讻砖"砖 讗讜 讻砖"讞. 讜注讜讚 讬砖 诇注讬讬谉 讘讘讬讗讜专 讛砖讜讜讗转 讛讙诪专讗 讘讬谉 讚讬谉 砖讜讻专 诇讘讬谉 讚讬谉 讗讜诪谉. 讜谞专讗讛 砖讬砖 砖谞讬 讚专讻讬诐 诇讘讗专 讗转 讛注谞讬谉 讘驻专砖"讬.
讗) 讻转讘 专砖"讬 (讚"讛 专' 讬讛讜讚讛 讗讜诪专 讻砖"砖) 讜讝"诇 讛讜讗讬诇 讜诇讛谞讗转讜 讛讜讗 讗爪诇讜 讗注"驻 砖谞讜转谉 砖讻专 驻注讜诇转讜 砖"砖 讛讜讗 讚讗讬 诇讗 讬讛讬讘 砖讻专 讛讜讬 砖讜讗诇 讜讞讬讬讘 讘讗讜谞住讬谉, 讛砖转讗 讚讬讛讬讘 诇讬讛 讗讙专讗 诇讗 讛讜讬 砖讜讗诇 讜讛讜讬 砖"砖 注讻"诇. 讜诪讘讜讗专 讚专砖"讬 诪驻专砖 讚诇专"讬 砖讜讻专 讞讬讬讘 讻砖"砖 诪砖讜诐 讚讚讜诪讛 诇砖讜讗诇, 讗诇讗 讚砖讜讗诇 讛讜讬 讻诇 讛讛谞讗讛 砖诇讜, 讚谞讛谞讛 诪转砖诪讬砖 讛讞驻爪讗 讘诇讬 诇砖诇诐. 讜讗讬诇讜 砖讜讻专 诪砖诇诐 注讘讜专 讛讛谞讗讛 砖诇讜. 讜诪"诪 讛专讬讛讜 谞讛谞讛 讜诪砖转诪砖 讘讞驻爪讗, 讜诇讻谉 讚讜诪讛 诇砖讜讗诇, 讚诇砖谞讬讛诐 讝讻讜转 讜拽谞讬谉 转砖诪讬砖 讘讞驻爪讗 讜讛讜"诇 诪拽爪转 讘注诇讬诐, 讜讘转讜专转 讘注诇讬 讛讞驻爪讗 讞讬讬讘讬诐 讘讗讞专讬讜转讜. 讗诇讗 砖砖讜讗诇 讞讬讬讘 注诇 讛讻诇, 讜讗讬诇讜 砖讜讻专 砖砖讬诇诐 讘注讚 讛拽谞讬谉 砖诇讜 讬讜专讚 讚专讙讗 诪砖讜讗诇, 讜注"讻 讛拽谞讬谉 诪讞讬讬讘讜 专拽 注诇 讙谞讬讘讛 讜讗讘讬讚讛 讗讱 诇讗 注诇 讗讜谞住讬谉 砖讘注诇 讛驻拽讚讜谉 讞讬讬讘 讘讗讜谞住讬谉. 讜专"诪 驻诇讬讙 注诇 专"讬 讚住"诇 讚讻讬讜谉 讚讛砖讜讻专 砖讬诇诐 诪砖讜"讛 拽谞讬谉 讛砖讜讻专 讗讬谞讜 诪讞讬讬讘讜 讻诇诇, 讜讛讜"诇 专拽 砖"讞.
讗讱 诇驻讬 驻讬专讜砖 讝讛 爪"注 诪讛讜 讛讚诪讬讜谉 讘讬谉 讗讜诪谉 诇砖讜讻专, 讚讛专讬 讗讬谉 诇讗讜诪谉 拽谞讬谉 讜讛谞讗转 转砖诪讬砖 诪讛讞驻爪讗. 讜诇驻讬 讛讗讬讘注讬转 讗讬诪讗 讛讛砖讜讜讗讛 讘讬谉 讗讜诪谉 讜砖讜讻专 注讚讬讬谉 拽讬讬诪转 诇诪住拽谞讗, 讜讛讬讗 爪专讬讻讗 讘讬讗讜专.
讜讘讘讬讗讜专 讛讛砖讜讜讗讛 注讬讬谉 讘砖讬讟讛 诪拽讜讘爪转 讘砖诐 讛专讗讘"讚 (讚"讛 诇讬诪讗 诪转谞讬转讬谉 讚诇讗 讻专"诪 讚讗诪专 砖讜诪专 砖讻专) 讜讝"诇 讜讗讜诪谉 讻砖讻讬专 讚诪讬 砖讛讜讗 注讜砖讛 诪诇讗讻讛 讘讙讜祝 讛讞驻抓 讻砖讜讻专 注讻"诇, 讜谞专讗讛 诇讘讗专 讚专"诇 讚讻讬 讛讬讻讬 砖砖讜讻专 讛讜讬 诪拽爪转 讘注诇 讛讞驻爪讗 诪砖讜诐 砖诪砖转诪砖 讘讜 讜谞讛谞讛 诪诪谞讜 讻讘注诇讬诐, 讚讛"讛 讗讜诪谉 谞诪讬 讛讜讬 诪拽爪转 讘注诇 讛讞驻爪讗 - 砖讛专讬 讘讬讚讬讜 诇砖谞讜转 讗转 讛讞驻爪讗 讻驻讬 爪讜专讱 驻注讜诇转讜, 讜讛讜"诇 讘讝讛 讻讘注诇 讛讞驻爪讗 砖讬讻讜诇 诇砖谞讜转讜 讻专爪讜谞讜, 讜诪砖讜"讛 讗讜诪谉 讞讬讬讘 讻砖讜讗诇, 讗诇讗 讚砖讜讗诇 讞讬讬讘 讘讗讜谞住讬谉 诪砖讜诐 砖讻诇 讛讛谞讗讛 砖诇讜, 诪砖讗"讻 讗讜诪谉 砖讗讬谉 诇讜 讻诇 讛讛谞讗讛 讜讝讻讜转 转砖诪讬砖 讗讬谞讜 讞讬讬讘 讘讗讜谞住讬谉. 讗诪谞诐 注讻"驻 讗讜诪谉 讛讜讬 诪拽爪转 讘注诇 讛讞驻爪讗, 讜诪砖讜"讛 讞讬讬讘 讘讗讞专讬讜转 讛讞驻爪讗 讻砖"砖, 讚讚讜诪讛 诇砖讜讗诇 讚讞讬讬讘 讘讗讜谞住讬谉 诪讚讬谉 讘注诇讬诐. 讜诇驻讬"讝 讬讜爪讗 砖讗祝 砖讜讻专 讜讗讜诪谉 讛讜讬讬谉 讘注诇讬诐 讻砖讜讗诇 讗诇讗 讚讘注诇讜转诐 讛讬讗 讘讚专讙讗 谞诪讜讻讛 诪砖讜讗诇 讚讻诇 讛讛谞讗讛 砖诇讜, 诪砖讗"讻 讘砖讜讻专 讜讗讜诪谉 讚讗讬谉 诇讛诐 讻诇 讛讛谞讗讛 讻砖讜讗诇, 讜诪砖讜"讛 讞讬讬讘讬诐 讻砖"砖 讘讙谞讬讘讛 讜讗讘讬讚讛 讜诇讗 讘讗讜谞住讬诐, 讻讬 讞讬讬讘讬诐 讛诐 讘转讜专转 讘注诇讬诐.
讘) 讗讱 诇驻讬 讛诇讬砖谞讗 拽诪讗 讘讙诪专讗 讗讜诪谉 讛讜讬 砖"砖 诪讞诪转 砖讬砖 诇讜 讛谞讗讛, 讜诇诪住拽谞讗 讛讛谞讗讛 讛讬讗 讚转驻讬砖 诇讬讛 讗讗讙专讬讛. 讜讛讙诪专讗 讛讘讬讗讛 诪诇驻谞讬 讻谉 讛谞讗讜转 砖讜谞讜转 砖讙诐 讗讜诪谉 讜讙诐 砖讜讻专 谞讛谞讬谉 诪讛谉 讚诪砖讜"讛 诇专' 讬讛讜讚讛 转专讜讜讬讬讛讜 砖"砖. 讜讻转讘 专砖"讬 (讚"讛 专"诪 讗讜诪专 讻砖"讞) 讜讝"诇 讚拽讗 讬讛讬讘 讗讙专 诪诇讗讻转讜 讜讗讬谞讜 谞讜讟诇 砖讻专 注诇 砖诪讬专转讜 讜讗讜诪谉 讚诪讬 诇砖讜讻专 砖诇讛谞讗转 砖讻专 讗讜诪谞转讜 讛讬讛 讗爪诇讜 讗讘诇 诇讗 砖讻专 砖诪讬专讛 讛讜讗 谞讜讟诇 讗诇讗 砖讻专 驻注讜诇讛 注讻"诇. 讜讬砖 诇讚讬讬拽 讚讘专砖"讬 诪讜讚讙砖 砖讛讛谞讗讜转 砖讛讗讜诪谉 讜讛砖讜讻专 诪拽讘诇讬谉 讗讬谞谉 砖讻专 讛砖诪讬专讛 讬砖讬专讛, 讜诇驻讬' 住"诇 诇专"诪 讚诇讗 讛讜讬讬谉 砖"砖. 讜诇驻讬"讝 讬讜爪讗 讚诇专"讬 讛专讬讛诐 砖"砖 诪砖讜诐 讚诪拽讘诇讬谉 讘注拽讬驻讬谉 讛谞讗讜转 砖砖讜讜转 砖讜"驻 诪讞诪转 讛砖诪讬专讛, 讜讗诇讜 讛讛谞讗讜转 注讜砖讬谉 讗讜转诐 诇砖讜诪专讬 砖讻专. 讜讬讜爪讗 诇驻讬"讝 讘讬讗讜专 讗讞专 讘诪讞诇讜拽转 砖讘讬谉 专"诪 讜专"讬 讚驻诇讬讙讬 讘砖讜诪专 砖谞讛谞讛 诪讛砖诪讬专讛, 讗讱 讗讬谉 讛讛谞讗讛 转砖诇讜诪讬 讛砖诪讬专讛 讘讗讜驻谉 讬砖讬专 讗诇讗 讛谞讗讛 爪讚讚讬转, 讛讗诐 讛讜讬 砖"讞 讗讜 砖"砖. 讜诇诪住拽谞转 讛诇讬砖谞讗 拽诪讗, 专"诪 诪讜讚讛 讘讗讜诪谉 讚讛讛谞讗讛 砖讛讜讗 拽讘诇 讚转驻讬砖 诇讬讛 讗讗讙专讬讛 谞讞砖讘转 诇讚诪讬 砖诪讬专讛 讬砖讬专讬诐, 讚诪砖讜"讛 讛讜"诇 讗讜诪谉 砖"砖. 诪砖讗"讻 讘砖讜讻专 讚讛讛谞讗讜转 砖讛讜讗 谞讛谞讛 诪讛谉 讘注拽讬驻讬谉 讜讘讗讬谉 诇讜 诪谉 讛爪讚 讜讗讬谞谉 讚诪讬 砖诪讬专讛 讬砖讬专讬诐, 讜诪砖讜"讛 砖讜讻专 讛讜讬 砖"讞 诪砖讗"讻 讗讜诪谉 讛讜讬 砖"砖.
讜谞专讗讛 诇驻专砖 讘讚专讱 讝讜 讙诐 讗转 讛诇讬砖谞讗 讘转专讗. 讚讛谞讛 讻诇 讗讜诪谉 诪拽讘诇 讛谞讗讛 爪讚讚讬转 诪讝讛 讚讛讘注诇讬诐 谞转谞讜 诇讜 讗转 讛注讘讜讚讛 讜诪砖转讻专 讜诪专讜讜讬讞 诪讚诪讬 驻注讜诇转讜, 讗诇讗 砖讗讬谉 讘讝讛 讚诪讬诐 讬砖讬专讬诐 诇砖诇诪讜 讻驻讜注诇 讘注讚 砖诪讬专转讜. 讜讻谉 讻诇 砖讜讻专 谞讛谞讛 诪讝讛 砖讛诪砖讻讬专 诪砖讻讬专 诇讜 讗转 讛讞驻爪讗. 讗讱 讛砖讜讻专 砖讬诇诐 注讘讜专 讛转砖诪讬砖讬谉, 讜讛讛谞讗讛 讛讬讗 讛谞讗讛 爪讚讚讬转, 讜诇讗 讛讜讬 转砖诇讜诪讬 砖诪讬专转讜 讘讗讜驻谉 讬砖讬专 讻驻讜注诇. 讜诇讻谉 专"诪 讜专"讬 驻诇讬讙讬 讘讬谉 讘砖讜讻专 讜讘讬谉 讘讗讜诪谉 - 讛讗诐 讛谞讗讛 爪讚讚讬转 诪讞讬讬讘转诐 讻砖"砖 讗讜 诇讗.
讜讛谞讛 诇注讬诇 (讚祝 讻讟.) 驻诇讬讙讬 讗诪讜专讗讬诐 讘讚讬谉 砖讜诪专 讗讘讬讚讛, 讚诇专讘讛 讛讜讬 砖"讞 讜诇专讘 讬讜住祝 讛讜讬 砖"砖, 讚诇专讘 讬讜住祝 谞讛谞讛 诪驻专讜讟讛 砖讗讬谞讜 谞讜转谉 诇注谞讬 讘砖注讛 砖诪转注住拽 讘讗讘讬讚讛. 讜爪"注 砖讛专讬 讛讛谞讗讛 讚驻专讜讟讛 讚专讘 讬讜住祝 讛讜讬 讛谞讗讛 爪讚讚讬转 讚诇讗 讘讗讛 讛讛谞讗讛 讘讗讜驻谉 讬砖讬专 诪讛讘注诇讬诐 诇砖讜诪专 讘转讜专转 转砖诇讜诪讬 讛砖诪讬专讛, 讜讗"讻 爪"注 诇诪讛 讗讬谉 讛诪讞诇讜拽转 砖讘讬谉 讛讗诪讜专讗讬诐 专讘讛 讜专讘 讬讜住祝 转诇讜讬讛 讘诪讞诇讜拽转 砖诇 讛转谞讗讬诐 专' 诪讗讬专 讜专' 讬讛讜讚讛 讘砖讜讻专.
讜谞专讗讛 诇讞诇拽 讚砖讜诪专 讗讘讬讚讛 谞注砖讛 砖讜诪专 诪谉 讛砖诪讬诐, 砖诇讗 拽讬讘诇 讗转 讛砖诪讬专讛 注诇 注爪诪讜 讘诪住讬专讛 诪讘注诇 讛讗讘讬讚讛, 讜诪砖讜"讛 住"诇 诇专讘 讬讜住祝 砖讗驻讬诇讜 讛谞讗讛 爪讚讚讬转 讛讘讗讛 诪砖诪讬诐 诪砖讜讜讛 讗讜转讜 诇砖"砖. 诪砖讗"讻 讘砖讜讻专 砖拽讘诇 讗转 砖诪讬专转 讛驻拽讚讜谉 讘诪住讬专讛 讬砖讬专讛 诪讛讘注诇讬诐, 讜诪砖讜"讛 专拽 转砖诇讜诪讬 砖诪讬专讛 讬砖讬专讬诐 诪讛讘注诇讬诐 诪砖讜讜讬谉 讗讜转讜 诇砖"砖 讜诇讗 讛谞讗讛 爪讚讚讬转, 讻讬 砖"砖 讚注诇诪讗 讛讜讬 驻讜注诇 讚讘注诇 讛驻拽讚讜谉 讜专拽 讚诪讬诐 讬砖讬专讬诐 谞拽专讗讬诐 砖讻专 驻注讜诇讛 诇讛砖讜讜转讜 诇砖"砖. 诪砖讗"讻 砖讜诪专 讗讘讬讚讛 讚讗讬谞讜 驻讜注诇 讚讘注诇 讛讗讘讬讚讛62.
讜注讬讬谉 讘讙诪专讗 诇讛诇谉 (讚祝 驻:) 讜讝"诇 讗诪专 专驻专诐 讘专 驻驻讗 讗诪专 专讘 讞住讚讗 诇讗 砖谞讜 讗诇讗 砖讛讞讝讬专讛 讘转讜讱 讬诪讬 砖讗讬诇转讛 讗讘诇 诇讗讞专 讬诪讬 砖讗讬诇转讛 驻讟讜专. 诪转讬讘 专讘 谞讞诪谉 讘专 驻驻讗 讜讻讜诇谉 砖讗诪专讜 讟讜诇 讗转 砖诇讱 讜讛讘讗 诪注讜转 砖讜诪专 讞谞诐 讛讗 讙诪专转讬讜 砖讜诪专 砖讻专 注讻"诇. 讜讛讙诪专讗 诇讻讗讜专讛 转诪讜讛, 讚讘砖诇诪讗 讘砖讜讗诇 砖讞讬讬讘 诪砖讜诐 砖讻诇 讛讛谞讗讛 砖诇讜 讜讛讜讬 讘注诇讬诐, 讗讝讬 讘讻诇转讛 讬诪讬 讛砖讗讬诇讛 讚讗住讜专 诇讛砖转诪砖 讘砖讗讬诇转讜 讘注诇讜转讜 驻拽注讛 讜驻讟讜专 诪讗讜谞住讬谉, 讗讱 拽砖讛 诪讛讜 讛讚诪讬讜谉 讘讬谉 讚讬谉 砖讜讗诇 诇讘讬谉 讗讜诪谉 讚讛讜讬 砖讜诪专 砖讻专, 讚诇讻讗讜专讛 讗讬谉 诇讜 讚讬谉 讘注诇讬诐, 讗诇讗 专拽 讚讬谉 砖讜诪专 讘注诇诪讗, 讜讬转讻谉 讚注讚讬讬谉 讛讜讬 砖"砖 讙诐 讗讞专讬 砖讙诪专 讗转 诪诇讗讻转讜 讚讛讗 拽讬讘诇 砖讻专 诇砖诪讜专 讜讗驻砖专 砖讙诐 讗讞专讬 砖讬讻诇讜 讬诪讬 诪诇讗讻转讜 注讚讬讬谉 讞讬讬讘 诇砖诪讜专 诪驻谞讬 讛砖讻专 砖拽讘诇.
讜注讬讬谉 讘砖讬讟讛 诪拽讜讘爪转 讘砖诐 讛专讗讘"讚 (讚"讛 讛讗 讚讗拽砖讬谞谉 讛讗 讙诪专转讬讜 砖"砖) 讚注诪讚 注诇 讝讛 讜讝"诇 拽砖讬讗 讚诪讚诪讬 诇讬讛 诇砖讜讗诇 讗讞专 讬诪讬 砖讗讬诇转讜 讜讛讗 诇讗 讚诪讬 讚讛讗 诪"诪 讗讗讙专讬讛 转驻讬住 诇讬讛 讗驻讬诇讜 讗讞专 讙诪专讜 讗讘诇 砖讜讗诇 注讜讚 讗讬谞讜 专砖讗讬 诇讛砖转诪砖 讘讛, 讻讜'. 讗讬 谞诪讬 讗谞谉 讗诪住拽谞讗 住诪讻讬谞谉 讚专讘讬 诪讗讬专 转谞讬 诇讛 讜讛讬讬谞讜 讟注诪讗 诇讗讜诪谉 讜砖讜讻专 讚讛讜讜 砖"砖 诪砖讜诐 讚讗讜诪谉 拽讗 专讜讞 诪诇讗讻转讜 讘讗讜转讜 讛讻诇讬 讜砖讜讻专 谞诪讬 砖讛讜讗 注讜砖讛 讘讛 爪讜专讻讜 讜讛"诪 讘讬诪讬 诪诇讗讻讛 讗讘诇 诇讗讞专 讛诪诇讗讻讛 诇讗 讜讗"讻 讙诪专转讬讜 讗诪讗讬 讛讜讬 砖"砖 讗诇讗 讗讬谉 讛驻专砖 讘讝讛 讘讬谉 讬诪讬 砖讗讬诇转讛 诇讗讞专 讬诪讬 砖讗讬诇转讛 注讻"诇. 讜讬砖 诇讚讬讬拽 讘诇砖讜谉 讛专讗讘"讚 砖讛砖讜讜讛 砖讜讗诇 诇砖讜讻专 讜讗讜诪谉. 讜谞专讗讛 讚讛专讗讘"讚 住讜讘专 讚砖讜讗诇 讜砖讜讻专 讜讗讜诪谉 讞讬讬讘讬诐 讘讗讞专讬讜转 讛讞驻爪讗 讜砖讜诪专讬诐 讗讜转讜 诪讚讬谉 讘注诇讬诐, 讜诇讻谉 诇讗讞专 砖讻诇讜 讬诪讬 讘注诇讜转诐 讛诐 砖讜讜讬诐 讘讚讬谞讬讛诐, 讜砖讜讗诇 诇讗讞专 砖讻诇讜 讬诪讬 砖讗讬诇转讜 讚讜诪讛 诇讗讜诪谉 诇讗讞专 砖讻诇讜 讬诪讬 诪诇讗讻转讜. 讜谞专讗讛 讚讚讘专讬 讛专讗讘"讚 讛谉 诇砖讬讟转讜 诇诪砖"讻 诇注讬诇 (讚祝 驻: 讚"讛 诇讬诪讗 诪转谞讬' 讜讻讜') "讜讗讜诪谉 讻砖讜讻专 讚诪讬 砖讛讜讗 注讜砖讛 诪诇讗讻讛 讘讙讜祝 讛讞驻抓 讻砖讜讻专" 讜讘讗讬专谞讜 讚专"诇 讚讗讜诪谉 讞讬讬讘 诪讚讬谉 讘注诇讬诐 讻砖讜讻专, 讚讻讬 讛讬讻讬 讚砖讜讻专 讛讜讬 诪拽爪转 讘注诇 讛讞驻爪讗 诪砖讜诐 砖诪砖转诪砖 讘讞驻爪讗 讜谞讛谞讛 诪诪谞讜 讻讘注诇讬诐, 讚讛"讛 讗讜诪谉 谞诪讬 讛讜讬 诪拽爪转 讘注诇 讛讞驻爪讗 - 砖讛专讬 讘讬讚讬讜 诇砖谞讜转 讗转 讛讞驻爪讗 讻驻讬 爪讜专讱 驻注讜诇转讜, 讜讛讜"诇 讘讝讛 讻讘注诇 讛讞驻爪讗 砖讬讻讜诇 诇砖谞讜转讜 讻专爪讜谞讜. 讜诪砖讜诐 讻讱 讗讜诪谉 讞讬讬讘 讘讗讞专讬讜转 诪讚讬谉 讘注诇讬诐. 讜讛讜讗 讞讬讚讜砖 讙讚讜诇 讗讱 诇讻讗讜专讛 讛讜讗 讻驻转讜专 讜驻专讞 讘讘讬讗讜专 砖转讬 讛住讜讙讬讜转 砖诇驻谞讬谞讜63.
讜诪住转讘专 诇讜诪专 讚专砖"讬 住"诇 讻讛专讗讘"讚, 砖讛专讬 讘砖讜讻专 讘讬讗专 讚讞讬讬讘 讘转讜专转 讘注诇讬诐 讜讚讜诪讛 诇砖讜讗诇, 讜讗"讻 诪住转讘专 讚讛讛砖讜讜讗讛 诇讗讜诪谉 讙"讻 讛讜讬讗 诪讚讬谉 讘注诇讬诐 (讜讻驻讬专讜砖 讛专讗讘"讚). 讘专诐 诇讻讗讜专讛 诇讬砖谞讗 讚专砖"讬 (讘讚"讛 专' 诪讗讬专) 诇讗 诪砖诪注 讛讻讬, 讚讻转讘 讜讝"诇 讚拽讗 讬讛讘 讗讙专 诪诇讗讻转讜 讜讗讬谞讜 谞讜讟诇 砖讻专 注诇 砖诪讬专转讜 讜讗讜诪谉 讚诪讬 诇砖讜讻专 砖诇讛谞讗转 砖讻专 讗讜诪谞转讜 讛讬讛 讗爪诇讜 讗讘诇 诇讗 砖讻专 砖诪讬专讛 讛讜讗 谞讜讟诇 讗诇讗 砖讻专 驻注讜诇讛 注讻"诇, 讜讛谞讛 专砖"讬 诇讗 讛砖讜讜讛 讗讜诪谉 诇砖讜讻专 诪驻谞讬 讞诇讜转 讚讬谉 讘注诇讬诐 讗诇讗 讛砖讜讜讛 讗讜诪谉 讜砖讜讻专 讘讝讛 砖讗讬谞诐 诪拽讘诇讬诐 砖讻专 讬砖讬专 注诇 砖诪讬专转诐, 讜诪砖诪注 讚诇专"讬 砖谞讬讛诐 诪拽讘诇讬诐 砖讻专 讜讛谞讗讛 爪讚讚讬转 讘注拽讬驻讬谉 注诇 砖诪讬专转诐, 讜诇讻讗讜专讛 讛讬讗 住转讬专讛 诇诪砖"讻 专砖"讬 讘专讗砖讜谞讛 讚砖讜讻专 讛讜讬 讘注诇讬诐 讻砖讜讗诇, 讜爪"注.
讙诪'. 讗驻讬诇讜 转讬诪讗 专讘讬 诪讗讬专 讘讛讛讬讗 讛谞讗讛 讜讻讜'. 注讬讬谉 讘驻专砖"讬 (讚"讛 专' 诪讗讬专) 讚讻' 讜讝"诇 讜讗讬谞讜 谞讟诇 砖讻专 注诇 砖诪讬专转讜 讜讗讜诪谉 讚诪讬 诇砖讜讻专 砖诇讛谞讗转 砖讻专 讗讜诪谞转讜 讛讬讛 讗爪诇讜 讗讘诇 诇讗 砖讻专 砖诪讬专讛 讛讜讗 谞讜讟诇 讗诇讗 砖讻专 驻注讜诇讛 注讻"诇. 讻诇讜诪专 讚诇专"诪 讗讬谞讜 砖"砖 讚诇讗 诪拽讘诇 讛谞讗讛 讜转砖诇讜诪讬诐 讬砖讬专讬诐 讘注讚 讛砖诪讬专讛, 讗诇讗 专拽 讛谞讗讛 爪讚讚讬转. 讚诇专' 讬讛讜讚讛 讛谞讗讛 爪讚讚讬转 谞诪讬 诪讞讬讬讘转讜 讻砖"砖 讜诇讗 诇专"诪 讚住讜讘专 讚讛讜讬 砖"砖 专拽 讻砖诪拽讘诇 转砖诇讜诪讬 砖诪讬专讛 讬砖讬专讬诐. 讜讗"讻 讻诇 讛讙诪专讗 转诪讜讛讛, 讚讛讗 讻诇 讛讛谞讗讜转 讛谞讝讻专讜转 讘住讜讙讬讬谉 讛谉 讘讗讜转 诪谉 讛爪讚 讜讘注拽讬驻讬谉 讘诇讬 讻讜讜谞讛 诇砖诇诐 讬砖讬专 讗转 讚诪讬 转砖诇讜诪讬 砖诪讬专讛, 讜讗"讻 诇诪讛 讬讛讬讛 讗讜诪谉 砖"砖 讗诇讬讘讗 讚专"诪.
讜谞专讗讛 讚讗讬谉 讚讬谉 转砖诇讜诪讬 砖诪讬专讛 讗诇讬讘讗 讚专"诪 转诇讜讬 讘讚讬谉 诪爪讜讜转 爪专讬讻讜转 讻讜讜谞讛, 讚讙诐 讘诇讬 讻讜讜谞讛 讬转讻谉 砖讬讞讜诇 诪讗诇讬讜 讞诇讜转 转砖诇讜诪讬 砖讻讬专讛. 讜讛讙诪专讗 讚谞讛 讘讝讛 讚讬转讻谉 讚讻诇 讛讛谞讗讜转 讛爪讚讚讬讜转 讛讗诇讛 砖讬砖 诇讗讜诪谉 谞讞砖讘讜转 注"驻 讚讬谉 讻讚诪讬 讜转砖诇讜诪讬 砖诪讬专讛 讬砖讬专讬诐 诪讻讬讜谉 讚谞讜住驻讜转 讛谉 注诇 讚诪讬 讛驻注讜诇讛 砖讛讗讜诪谉 诪拽讘诇 注诇 驻注讜诇转讜, 讜讗"讻 讛讛谞讗讜转 讗讬谞谉 讛讜诇讻讜转 诇讗讬讘讜讚 讗诇讗 谞讞砖讘讬谉 讻讚诪讬 讜转砖诇讜诪讬 讛砖诪讬专讛 讬砖讬专讬诐 注"驻 讚讬谉, 讜讗祝 讘诇讬 讻讜讜谞讛 讻诇诇 讛讜"诇 砖讜诪专 砖讻专.
转讜住' 讚"讛 讚拽讗 转驻讬住 诇讬讛.
讜讝"诇 讜讬"诇 讚讛转诐 诇讗 讗讬转讛谞讬 讻讜' 注讻"诇. 专"诇 讚讘诪诇讜讛 转驻讬住转 讛诪砖讻讜谉 讗讬谞讛 讗诇讗 诪谞讬注转 讛驻住讚, 讜讗讬诇讜 讘讗讜诪谉 转驻讬住转 讛诪砖讻讜谉 诪讗驻砖专 诇讜 专讬讜讜讞, 讜砖讻专 砖"砖 爪"诇 专讬讜讜讞 讜诇讗 专拽 诪谞讬注转 讛驻住讚64.
讘讗"讚. 讜讬"诇 讚讗讜诪谉 讜讚讗讬 讛讜讬 砖"砖 讻讜' 注讻"诇. 专"诇 讚转驻讬住转 讛讞驻爪讗 讘讬讚讬 讛砖讜讻专 讛讜讬 讞诇拽 诪讛砖讻讬专讜转 讚注诇讬讛 砖讬诇诐. 讜砖讗谞讬 讘讗讜诪谉 砖讛讬讛 讬讻讜诇 诇注讘讜讚 讘讘讬转 讛讘注诇讬诐 讘诇讬 转驻讬住转 讛讞驻爪讗, 讜讘讝讛 砖谞转谉 诇讜 讛讘注诇讬诐 讗转 讛讞驻爪讗 诇转驻讜住 讗讜转讜 讘讘讬转讜 诪讛谞讛讜 讘讚讘专 谞讜住祝 诇讗讜诪谞转讜 讜注讘讜讚转讜 讜诪讛讜讜讛 转砖诇讜诪讬谉 诇讛砖讜讜转讜 砖讜诪专 砖讻专.
讙诪'. 转谞谉 讛转诐 讗诪专 诇讜 砖讜讗诇 砖诇讞 讜砖诇讞讛 讜诪转讛 讞讬讬讘. 注讬讬谉 诇拽诪谉 讘砖讬讟讛 (讚祝 爪讞:) 讚讛专讗讘"讚 讚谉 讘讗专讬讻讜转 讛讗诐 讛砖讜讗诇 诪转讞讬讬讘 注"讬 砖诇讜讞讜 砖诇 讛诪砖讗讬诇 诪砖讜诐 砖谞注砖讛 讛讛讜讗 诇砖诇讜讞讜 砖诇 讛砖讜讗诇, 讗讜 讚讛讜讬 讚讬谉 讝讻讬谉 诇讗讚诐 砖诇讗 讘驻谞讬讜 砖讛砖讜讗诇 专爪讛 讘讝讻讬讬讛 讛讝讜 讜讗注"驻 砖讬砖 讘讛 谞诪讬 讞讜讘讛 讚诪转讞讬讬讘 讘讛 讜砖诇讜讞讜 砖诇 讛诪砖讗讬诇 讝讜讻讛 诇砖讜讗诇 讜讞诇 诪讚讬谉 讝讻讬讬讛. 讜注"注 砖诐 砖讛专"谉 驻讬' 讚诪转讞讬讬讘 诪讚讬谉 注专讘 讜讻讚诪爪讬谞讜 讘诪住' 拽讬讚讜砖讬谉 (讚祝 讜: - 讝 讗) 诇注谞讬谉 讻住祝. 讜爪专讬讱 诇讛讘讬谉 讬住讜讚 驻诇讜讙转转诐, 讜讬诇"注 讘讝讛65.
58 注讬讬谉 讘砖讬注讜专讬诐 诇专讬砖 讛砖讜讗诇 砖谞转讘讗专 讘砖诐 讛讙专"讞 讝爪"诇 讚诇专诪讘"诐 讞讬讜讘 砖诪讬专讛 讞诇 讗拽专拽注 讗讱 诇讬讻讗 诪住讬专讛 诇专砖讜转 讛砖讜诪专, 讜诇讻谉 砖讜诪专 拽专拽注 讞讬讬讘 讗驻砖讬注讛 讜驻讟讜专 注诇 砖讗专 讞讬讜讘讬 砖讜诪专. 讜诇驻讬"讝 拽砖讛 诇诪讛 讘拽讟谉 讞讬讬讘 讛砖讜诪专 注诇 讛讻诇 讜诇讗 专拽 讗驻砖讬注讛 讜诪"砖 诪拽专拽注, 讚讛专讬 讘拽讟谉 谞诪讬 讞住专讛 诪住讬专讛 诪讚注转 诇专砖讜转 讛砖讜诪专. 讜讬砖 诇讞诇拽 讚讘拽讟谉 注讻"驻 讬砖 讛讬讻讬 转诪爪讬 砖诇 诪住讬专转 讛讞驻爪讗 讚讛驻拽讚讜谉 讚讛讜讬 诪讟诇讟诇讬谉 诇专砖讜转 讛砖讜诪专. 诪砖讗"讻 讘拽专拽注 讚诇讬讻讗 诪住讬专讛 讻诇诇 讚诪讚诇讗 谞讬讬讚讬 讗讬谞讛 讬讜爪讗转 讻诇诇 诪专砖讜转 讛诪驻拽讬讚 诇专砖讜转 讛谞驻拽讚. (专讘讬谞讜 讝爪"诇).
59 谞专讗讛 砖讬砖 诇讚诪讜转 讞诇讜转 讚讬谉 专砖讜转 砖讜诪专 诇讞诇讜转 讚讬谉 专砖讜转 讙讝诇谉, 讚讘讙讝讬诇讛 讗诪专讬' 砖讙诐 讛谞讙讝诇 讜讙诐 讛讙讝诇谉 砖谞讬讛诐 讗讬谞诐 讬讻讜诇讬诐 诇讛拽讚讬砖讜 讝讛 诇驻讬 砖讗讬谞讜 砖诇讜 讜讝讛 诇驻讬 砖讗讬谞讜 讘专砖讜转讜 (讘"拽 住讟 讗) 讚讛讞驻爪讗 讛讙讝讜诇 讘专砖讜转 讛讙讝诇谉 讛讜讬 讚讬爪讗 诪专砖讜转 讘注诇讬讜. 讜讛"讛 讘砖讜诪专 讚讛驻拽讚讜谉 谞诪住专 诇讜 诇专砖讜转讜 诪讛讘注诇讬诐. 讗讱 谞专讗讛 讚砖讗谞讬 专砖讜转 讛砖讜诪专 砖讛驻拽讚讜谉 谞诪讬 讛讜讬 砖诐 讘专砖讜转 讛讘注诇讬诐 讗驻讬诇讜 讗讞专讬 砖诪住专讜 讛驻拽讚讜谉 讛砖讜诪专, 讜诪砖讜"讛 讛讘注诇讬诐 注讚讬讬谉 讬讻讜诇讬诐 诇讛拽讚讬砖 讗转 讛驻拽讚讜谉 砖讘专砖讜转 讛砖讜诪专 砖诇讗 讻讚讬谉 谞讙讝诇.
60 讜注讬讬谉 讘专诪讘"诐 (驻"讚 诪讛诇' 讞诪抓 讜诪爪讛 讛诇"讚) 讛诪讞讬讬讘 讬砖专讗诇 讛诪讞讝讬拽 讞诪抓 讘讘讬转讜 注讘讜专 注讻讜"诐 讗谞住 讘诇讬 拽讘诇转 砖诪讬专讛 讘讘诇 讬专讗讛 讜讘诇 讬诪爪讗.
61 诇讻讗讜专讛 讝讛 转诇讜讬 讛讗讬讱 讛讗讜诪谉 拽诇拽诇 讜讛讝讬拽 - 讚讗诐 讛讝讬拽 讘讬讚讬诐 讛专讬讛讜 诪讝讬拽 讘注诇诪讗, 讗讱 讗诐 讛讝讬拽 讘讙专诪讗 讗讬谞讜 讞讬讬讘 诪讚讬谉 诪讝讬拽 讗诇讗 诪讚讬谉 砖讜诪专. 讜讗诇讬讘讗 讚专砖"讬 讜讛专讗讘"讚 讚住"诇 砖讗讬谉 砖诪讬专讛 讞诇讛 诇拽讟谉 讻诇诇 讗讝讬 讛讗讜诪谉 砖诇讜 砖拽诇拽诇 讬讛讬讛 驻讟讜专 讻砖讛讝讬拽 讘讙专诪讗.
62 讜诪讗讬讚讱 讬转讻谉 讚专讘讛 住"诇 讻专"讬 讘砖讜讻专, 讚讛讗 讚住讜讘专 专讘讛 讚砖讜诪专 讗讘讬讚讛 讛讜讬 砖"讞 讛讜讗 诪驻谞讬 砖住讜讘专 砖讗讬谞讜 谞讛谞讛 讻诇诇 讻讬 驻专讜讟讛 讚专讘 讬讜住祝 诇讗 砖讻讬讞 (谞讚专讬诐 讚祝 诇讙:) 诪砖讗"讻 讘砖讜讻专 讚讛谞讗转讜 砖讻讬讞讗 讜诪砖讜"讛 讛讜讬 砖"砖.
63 讜谞专讗讛 砖讬砖 诇讛讘讬讗 专讗讬讬讛 讚讗讜诪谉 讛讜讬 诪拽爪转 讘注诇讬诐 诪讛讙诪专讗 讘讘"拽 (讚祝 爪讛.) 讚讛砖讜讜讛 讗转 讚讬谉 砖讬谞讜讬 拽讜谞讛 讘讙讝诇谉 诇讚讬谉 砖讬谞讜讬 拽讜谞讛 讘讗讜诪谉 讜讛讜讗 诇讻讗讜专讛 转诪讜讛. 讗讱 诇驻讬 讛专讗讘"讚 讬"诇 讚讻诪讜 讚讙讝诇谉 讛讜讬 诪拽爪转 讘注诇 讛讞驻爪讗 讛讙讝讜诇 讚讛讜讬 讘专砖讜转讜 讜拽讜谞讛 讗讜转讜 诇讙诪专讬 讘砖讬谞讜讬, 讛"讛 讗讜诪谉 讚讛讜讬 诪拽爪转 讘注诇 讛讞驻爪讗 讚讛讜讬 讘专砖讜转讜 讜拽讜谞讛 讗讜转讜 讘砖讬谞讜讬. 讜诇讻讗讜专讛 注讜讚 讬砖 诇讛讘讬讗 专讗讬讬讛 诇讻讱 诪讚讘专讬 讛专诪讘"谉 (诇拽诪谉 讚祝 驻讘:) 砖讻转讘 讜讝"诇 砖讗讬谉 讘讗讜诪谉 讛讟讜注讛 讘诪诇讗讻讛 诪砖讜诐 诪讝讬拽 注讻"诇. 讜讬"诇 砖讛讟注诐 讘讝讛 讛讜讗 诪砖讜诐 讚讗讜诪谉 讛讜讬 讞诇讜转 砖诐 讘注诇讬诐 注诇 讛讞驻爪讗 砖讘诪诇讗讻转讜, 讜诪砖讜"讛 讗诐 讟注讛 讘诪诇讗讻讛 讗讬谞讜 讞讬讬讘 诪砖讜诐 诪讝讬拽.
64 诇讻讗讜专讛 注讚讬讬谉 讞住专 拽爪转 讘讬讗讜专. 讜谞专讗讛 讚讘讛诇讜讜讗讛 讚注诇诪讗 讛诇讜讛 谞讛谞讛 讜讗讬诇讜 讛诪诇讜讛 讗讬谞讜 谞讛谞讛 诪讛讛诇讜讜讗讛, 讜讘讻谉 讛诪砖讻讜谉 讗讬谞讜 讘讗 诇诪诇讜讛 讗诇讗 诇诪谞讜注 讛驻住讚. 讜讗讬诇讜 讘驻注讜诇讛 砖谞讬讛诐 谞讛谞讬诐, 讘注讛"讘 讜讙诐 讛驻讜注诇 讜诇讻谉 讛诪砖讻讜谉 讘讗 诇讗驻砖专 诇驻讜注诇 诇讛专讜讜讬讞.
65 专讘讬谞讜 讝爪"诇 诇讗 讘讬讗专 讗转 讬住讜讚 诪讞诇讜拽转诐 讘砖讬注讜专. 讜讗讞讬 讛专讛"讙 专' 讘专讜讱 砖诇讜诐 专讬讬讻诪谉 砖诇讬讟"讗 讗诪专 讚讬转讻谉 诇讜诪专 讚驻诇讬讙讬 讛专"谉 讜讛专讗讘"讚 讛讗诐 拽谞讬谉 讻住祝 讞诇 诇讞讬讬讘 砖讜讗诇, 讚讛讗 拽谞讬谉 注专讘 讞诇 诪讚讬谉 拽谞讬谉 讻住祝. 讜谞专讗讛 讚讛砖讗诇讛 讛讝讗转 转诇讜讬讛 讘讬住讜讚 讞诇讜转 讚讬谉 拽谞讬谉 讻住祝, (注讬讬谉 讘砖讬注讜专讬诐 诇驻专拽 讛讝讛讘 砖讛讗专讻谞讜 讻诪讛 驻注诪讬诐 讘讘讬讗讜专 讬住讜讚 讚讬谉 拽谞讬谉 讻住祝) 讚讗诐 拽谞讬谉 讻住祝 讞诇 诪讚讬谉 驻专注讜谉 讻讛住诪"注, 讗讝讬 讬"诇 讚拽谞讬谉 讻住祝 讗讬谞讜 讞诇 诇讞讬讬讘 砖讜讗诇, 讚讛讗 讞讬讜讘讬 砖讜讗诇 讞诇讬谉 诪讞诪转 讚讻诇 讛讛谞讗讛 砖诇讜, 讻诇讜诪专 讘拽谞讬讬转 讛讞驻爪讗 诇转砖诪讬砖讬讜, 讜诇讗 砖讬讬讱 砖讬转讞讬讬讘 诪讚讬谉 讻住祝 驻专注讜谉. 诪砖讗"讻 讗诐 拽谞讬谉 讻住祝 诪讛讜讜讛 诪注砖讛 拽谞讬谉 讚讞诇 讘诇讬 驻专注讜谉 讜讻讛讟"讝, 讗讝讬 讬"诇 讚讞诇 谞诪讬 诇讞讬讬讘 砖讜讗诇 讘讗讞专讬讜转 讛讞驻爪讗 讚砖讗诇.
讜注讬讬谉 讘砖讬注讜专讬诐 诇拽诪谉 (讚祝 爪讞:) 注诇 讛诪砖谞讛 讚讘讬讗专谞讜 讗诇讬讘讗 讚讛专"谉 讚谞讛讬 讚拽谞讬谉 注专讘 讞诇 诇讞讬讬讘 讗转 讛砖讜讗诇 讘讗讞专讬讜转, 诪"诪 诇讗 谞讻谞住 讛讞驻爪讗 诇专砖讜转讜 讻"讝 讚诇讗 讛讙讬注 诇讬讚讜 讜诇转讜讱 专砖讜转讜. 讜讘讻谉 讬"诇 注讜讚 讚诇驻讬' 诇讗 拽讘诇 讛专讗讘"讚 讗转 砖讬讟转 讛专"谉 讚讘讬讗专 讚讞诇 讻讗谉 拽谞讬谉 注专讘 诪砖讜诐 讚住讜讘专 讚讘诇讬 讻谞讬住转 讛讞驻爪讗 诇专砖讜转 讛砖讜讗诇 讗祝 讛讗讞专讬讜转 讚砖讜讗诇 谞诪讬 诇讗 讞诇讛. 讚注讬拽专 讛诪讞讬讬讘 讚砖讜讗诇 讛讜讬 讛拽谞讬谉 砖拽谞讛 诇讜 诇讛砖转诪砖 讘砖讗诇讛, 讜拽谞讬谉 注专讘 讗讬谞讜 诪讜注讬诇 诇讻讱 讗诇讗 专拽 诇讞讚砖 讞诇讜转 讗讞专讬讜转 讘诇讘讚 讘诇讬 讝讻讜讬讜转 转砖诪讬砖讬谉, 讜诪砖讜"讛 讛砖讜讗诇 诇讗 讛转讞讬讬讘 诇砖讬讟转 讛专讗讘"讚 讗祝 讘讗讞专讬讜转 讚砖讜讗诇. 讜诪砖讜"讛 驻讬' 讛专讗讘"讚 讚讞诇讛 讻讗谉 砖诇讬讞讜转 讗讜 讝讻讬讬讛, 讚讘讻讱 谞讻谞住讛 讞驻爪讗 讚讛砖讗讬诇讛 诇专砖讜转讜 砖诇 讛砖讜讗诇.
讜讛谞讛 讬砖 诇讞拽专 讘讚讬谉 注专讘 - 讛讗诐 讻砖讛诪诇讜讛 谞讜转谉 讗转 讛讻住祝 诇诇讜讛 讜讛注专讘 诪转讞讬讬讘 讘讗讞专讬讜转 讛讛诇讜讜讗讛 - 讛讗诐 注"驻 讚讬谉 谞讞砖讘 讻讗讬诇讜 讛讙讬注 讛讻住祝 讬砖讬专 诇讬讚讬 讛注专讘 讜讘讻讱 讞诇 讗爪诇讜 拽谞讬谉 讻住祝, 讗讜"讚 讚讛讻住祝 诇讗 谞讞砖讘 讻讗讬诇讜 讛讙讬注 诇讬讚讬 讛注专讘 讗诇讗 砖讛注专讘 谞讛谞讛 诪讝讛 砖讛诪诇讜讛 注砖讛 讻专爪讜谞讜 讜讛诇讜讜讛 讗转 讛讻住祝 诇诇讜讛, 讜讛讛谞讗讛 诪讛讜讜讛 讗转 讻住祝 讛拽谞讬谉 讛诪讞讬讬讘讜. 讜谞"诪 讘讗诪专 讗讞讚 诇砖谞讬 讝专讜拽 讻住祝 诇讬诐 讜讗转讞讬讬讘 讗谞讬 诇讱 讛讗诐 讞诇 拽谞讬谉 注专讘, 讻讬 讗"讗 诇讜诪专 讘讝讛 讚讛讻住祝 谞讞砖讘 讻诪注砖讛 拽谞讬谉 砖诇 讛注专讘, 讚讛讗 诇讬讻讗 讻讗谉 诪注砖讛 拽谞讬谉 讻诇诇 讻诪讜 砖讬砖 讘讻住祝 诪诇讜讛 砖讛诇讜讛 注砖讛 诪注砖讛 拽谞讬谉 讜讛讜讬 讻讗讬诇讜 讛注专讘 注砖讛 讗转 讛拽谞讬谉. 诪砖讗"讻 讘讝专讜拽 讻住驻讱 诇讬诐 讚诇讬讻讗 诪注砖讛 拽谞讬谉 讻诇诇, 讜诇驻讬讻讱 讛注专讘 诇讗 诪转讞讬讬讘. 讜诪讗讬讚讱 讗诐 注专讘 诪转讞讬讬讘 诪讞诪转 讛讛谞讗讛 讙诐 讻讗谉 讬砖 诇讜 讛谞讗讛 诪讝讛 讚驻诇讜谞讬 注砖讛 讻专爪讜谞讜 讜讝专拽 讗转 讻住驻讜 诇讬诐 讻驻讬 砖爪讬讜讜讛讜. 讜注讬讬谉 讘专讗"砖 诇拽讬讚讜砖讬谉 (驻"拽 讗讜转 讬"讙) 讚讛谞讬讞 讚讬谉 讝讛 讘爪"注, 讜讛专诪讘"谉 砖诐 住讜讘专 讚诪讜注讬诇 讙诐 讘讝讛 拽谞讬谉 注专讘.
讜谞专讗讛 讚砖讬讟转 讛专"谉 诪讘讜讗专转 讗诐 谞谞拽讟 讚拽谞讬谉 注专讘 讞诇 诪砖讜诐 讛讛谞讗讛, 讗讱 注爪诐 讛讞驻爪讗 砖诇 讛讻住祝 诇讗 讛讙讬注 诇讬讚讬讜 讜诇讗 谞拽谞讛 诇注专讘. 讜诪砖讜"讛 诪讜注讬诇 拽谞讬谉 注专讘 诇讞讬讬讘 讗转 砖讜讗诇 讘讛转讞讬讬讘讜转 砖诇 讗讞专讬讜转 讛砖讗讬诇讛 讘诇讘讚 讗讱 诇讗 砖讬拽谞讛 拽谞讬谉 讘讙讜驻讜 砖诇 讛讞驻爪讗 讚讛砖讗诇讛, 砖注讚讬讬谉 诇讗 拽谞讛讜 讜诇讗 谞讻谞住 诇专砖讜转讜, 讜砖讜讗诇 谞注砖讛 讘注诇讬诐 专拽 讻砖谞讻谞住 讛讞驻爪讗 讚讛砖讗诇讛 诇专砖讜转讜. 讜诇驻讬 讛专讗讘"讚 讘诇讬 拽谞讬谉 讜讻谞讬住转 讛讞驻爪讗 诇专砖讜转 讛砖讜讗诇 讗祝 讞讬讜讘 讛讗讞专讬讜转 讚砖讜讗诇 诇讗 讞诇. 讜诪讗讬讚讱 讗诐 谞谞拽讟 讚拽谞讬谉 注专讘 讞诇 诪砖讜诐 讚谞讞砖讘 讻讗讬诇讜 注砖讛 讛注专讘 拽谞讬谉 讘讙讜驻讜 讚讛讞驻爪讗 讚讻住祝 砖拽谞讛 讗讜转讜 讛诇讜讛, 讗讝讬 讬"诇 讚拽谞讬谉 砖诇讬讞 砖注砖讛 讘讞驻爪讗 讚讛砖讗诇讛 讛讜讬 讻讗诇讜 讛砖讜讗诇 注爪诪讜 注砖讛 讗转 注爪诐 诪注砖讛 讛拽谞讬谉 讘讞驻爪讗 讜讘讻讱 讛讻谞讬住 讗转 讛砖讗诇讛 讙讜驻讗 诇专砖讜转讜 讜诪转讞讬讬讘 讘讻诇 讚讬谞讬 砖讜讗诇 讚讞诇讬谉 诪讞诪转 拽谞讬谉 讛砖讜讗诇 讘讞驻爪讗. 讜讬砖 诇注讬讬谉 讘讝讛, 讚注讚讬讬谉 讬"诇 讚诪注砖讛 讛拽谞讬谉 砖谞注砖讛 讘讞驻爪讗 诪爪讟专祝 诇砖讜讗诇 讗讱 诇讗 注爪诐 讞诇讜转 讛拽谞讬谉 讘讙讜驻讜 讚讛讞驻爪讗 讜诪讻讬讜谉 讚诇讗 拽谞讛讜 讘讙讜驻讜 诇讗 谞注砖讛 砖讜讗诇, 讚住讜讻"住 诇讗 谞讻谞住 诇专砖讜转讜, 讜爪"注.

